title: KOMISSION TÄYTÄNTÖÖNPANOASETUS (EU) …/…, sellaisten hyötyajoneuvojen, joissa on teknisessä tienvarsitarkastuksessa havaittu vakavia tai vaarallisia puutteita, ilmoitusmenettelyjä koskevista yksityiskohtaisista säännöistä

text:
               KOMISSION TÄYTÄNTÖÖNPANOASETUS (EU) …/…,

               annettu 29.11.2017,

               sellaisten hyötyajoneuvojen, joissa on teknisessä tienvarsitarkastuksessa havaittu vakavia tai vaarallisia puutteita, ilmoitusmenettelyjä koskevista yksityiskohtaisista säännöistä

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon Euroopan yhteisössä liikennöivien hyötyajoneuvojen teknisistä tienvarsitarkastuksista ja direktiivin 2000/30/EY kumoamisesta 3 päivänä huhtikuuta 2014 annetun Euroopan parlamentin ja neuvoston direktiivin 2014/47/EU
                  1
                ja erityisesti sen 18 artiklan 1 kohdan,

               sekä katsoo seuraavaa:

               (1)Direktiivin 2014/47/EU 18 artiklan 1 kohdan mukaisesti tapauksissa, joissa muualla kuin tarkastusjäsenvaltiossa rekisteröidyssä ajoneuvossa havaitaan muun muassa vakavia tai vaarallisia puutteita, yhteyspisteen on ilmoitettava tarkastuksen tulokset ajoneuvon rekisteröintijäsenvaltion yhteyspisteelle. Ilmoitukseen on sisällyttävä mainitun direktiivin liitteessä IV vahvistetut tienvarsitarkastusraportin elementit. Direktiivin 2014/47/EU 16 artiklan 2 kohdan mukaisesti tarkastajan on yksityiskohtaisemman tarkastuksen päätyttyä laadittava liitteen IV mukainen raportti.

               (2)Kansallisten yhteyspisteiden yhteydenpidon helpottamiseksi komissio antaa ilmoitusmenettelyn täytäntöönpanoa koskevat yksityiskohtaiset säännöt.

               (3)Direktiivin 2014/47/EU 18 artiklan 1 kohdan mukaisesti ilmoitukset on mieluiten toimitettava Euroopan parlamentin ja neuvoston asetuksen (EY) N:o 1071/2009
                  2
                16 artiklassa tarkoitetun kansallisen sähköisen rekisterin kautta.

               (4)Asetuksen (EY) N:o 1071/2009 16 artiklan 2 kohdassa täsmennetään kansallisten sähköisten rekisterien pakollinen vähimmäissisältö. Direktiivin 2014/47/EU liitteessä IV esitetyn tienvarsitarkastusraportin elementit eivät kuitenkaan ole osa kyseistä pakollista vähimmäissisältöä.

               (5)Asetuksen (EY) N:o 1071/2009 16 artiklan 5 kohdassa säädetään, että kansalliset sähköiset rekisterit on liitettävä yhteen.

               (6)Koska asetuksen (EY) N:o 1071/2009 16 artiklan 2 kohdan soveltamisala on rajallinen, myös maantiekuljetusyritysten eurooppalaisen rekisterin (ERRU) soveltamisala on rajallinen. Tämän vuoksi direktiivin 2014/47/EU 18 artiklan 1 kohdassa tarkoitettua ilmoitusta ei voida toimittaa kansallisten sähköisten rekisterien kautta ERRU-järjestelmää käyttäen.

               (7)Tarpeettomien hallinnollisten rasitteiden ja kustannusten välttämiseksi ERRU:n järjestelmäarkkitehtuurin pohjalta olisi kehitettävä viestijärjestelmä direktiivin 2014/47/EU 18 artiklan 1 kohdassa säädettyä ilmoittamista varten.

               (8)ERRU:n kautta tapahtuvaa yhteenliittämistä koskevat yhteiset säännöt vahvistetaan komission asetuksessa (EU) N:o 1213/2010
                  3
               .

               (9)Komission täytäntöönpanoasetuksella (EU) 2016/480
                  4
                tehdään merkittäviä muutoksia ERRU:n yleisiin toimintoihin ja korvataan komission asetus (EU) N:o 1213/2010 30 päivästä tammikuuta 2019 alkaen. Tienvarsitarkastusten ilmoittamiseen käytettävä viestijärjestelmä perustuu ERRU:n yleisiin toimintoihin.

               (10)Hallinnollisten rasitteiden ja menettelyiden rajoittamiseksi ja johdonmukaisuuden varmistamiseksi on tärkeää, että myös tienvarsitarkastusten ilmoittamiseen käytettävää viestijärjestelmää sovelletaan 30 päivästä tammikuuta 2019 alkaen.

               (11)Henkilötietojen suojelua koskevia säännöksiä, joista säädetään Euroopan parlamentin ja neuvoston direktiivissä 95/46/EY
                  5
               , sovelletaan kaikkeen direktiivin 2014/47/EU nojalla tehtävään henkilötietojen käsittelyyn.  Jäsenvaltioiden olisi erityisesti toteutettava tarvittavat turvatoimet henkilötietojen väärinkäytön ehkäisemiseksi.

               (12)Henkilötietojen suojelua koskevia säännöksiä, joista säädetään Euroopan parlamentin ja neuvoston asetuksessa (EY) N:o 45/2001
                  6
               , sovelletaan tarvittaessa kaikkeen direktiivin 2014/47/EU nojalla tehtävään henkilötietojen käsittelyyn.

               (13)Tässä asetuksessa säädetyt toimenpiteet on annettu direktiivin 2014/45/EU
                  7
                19 artiklan 1 kohdalla perustetun komitean lausunnon mukaisesti,

               ON HYVÄKSYNYT TÄMÄN ASETUKSEN:

               1 artikla
                  Kohde

               Tässä asetuksessa vahvistetaan säännöt teknisten tienvarsitarkastusten tulosten ilmoittamiselle hyötyajoneuvoista, joissa on vakavia tai vaarallisia puutteita, 3 artiklassa tarkoitetun tienvarsitarkastusjärjestelmän välityksellä.

               2 artikla
                  Määritelmät

               Täytäntöönpanoasetuksessa (EU) 2016/480 vahvistettujen määritelmien lisäksi tässä asetuksessa tarkoitetaan

               (1)’tienvarsitarkastusviestillä’ ilmoitusviestiä, joka annetaan direktiivin 2014/47/EU 10 artiklan 3 kohdassa tarkoitetun yksityiskohtaisemman teknisen tienvarsitarkastuksen perusteella ja lähetetään tienvarsitarkastusjärjestelmän tai muun suojatun verkon kautta tämän asetuksen liitteessä esitetyssä strukturoidussa muodossa;

               (2)’yksityiskohtaisemmalla tienvarsitarkastusraportilla’ asiakirjaa, joka annetaan direktiivin 2014/47/EU 16 artiklan 2 kohdassa tarkoitetun yksityiskohtaisemman tienvarsitarkastuksen jälkeen;

               (3)’rekisteröintijäsenvaltiolla’ jäsenvaltiota, jossa ajoneuvo on rekisteröity, tai – jos ajoneuvoon ei sovelleta kansallisen lainsäädännön mukaista rekisteröintiä – jäsenvaltiota, jossa se on otettu käyttöön.

               3 artikla
                  Tienvarsitarkastusjärjestelmä

               1.Komissio luo viestijärjestelmän (tienvarsitarkastusjärjestelmä) käyttäen maantiekuljetusyritysten eurooppalaisen rekisterin (ERRU) viestijärjestelmän järjestelmäarkkitehtuuria asetuksen (EU) 2016/480 mukaisesti. Tienvarsitarkastusjärjestelmä helpottaa direktiivin 2014/47/EU 18 artiklan 1 kohdassa säädetyn ilmoitusvelvollisuuden noudattamista.

               2.Tienvarsitarkastusjärjestelmän on täytettävä tekniset eritelmät, jotka vahvistetaan täytäntöönpanoasetuksen (EU) 2016/480 liitteessä I, liitteessä III olevassa 1 ja 2 kohdassa ja liitteissä V, VI ja VIII sekä tämän asetuksen liitteessä.

               4 artikla
                  Ilmoittaminen

               1.Teknisestä tienvarsitarkastuksesta vastaavan jäsenvaltion yhteyspisteen on ilmoitettava tarkastuksen tuloksista rekisteröintijäsenvaltiolle viipymättä.

               2.Teknisestä tienvarsitarkastuksesta vastaavan jäsenvaltion on toimitettava kyseinen ilmoitus rekisteröintijäsenvaltiolle tienvarsitarkastusjärjestelmän välityksellä liitteessä vahvistettujen menettelyiden ja teknisten vaatimusten mukaisesti.

               5 artikla
                  Voimaantulo ja soveltaminen

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 30 päivästä kesäkuuta 2020.

               Tämän asetuksen 4 artiklan 1 kohtaa sovelletaan kuitenkin 20 päivästä toukokuuta 2018.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 29.11.2017

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 127, 29.4.2014, s. 134.

                     (2)

                        Euroopan parlamentin ja neuvoston asetus (EY) N:o 1071/2009, annettu 21 päivänä lokakuuta 2009, maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta (EUVL L 300, 14.11.2009, s. 51).

                     (3)

                        Komission asetus (EU) N:o 1213/2010, annettu 16 päivänä joulukuuta 2010, kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä (EUVL L 335, 18.12.2010, s. 21).

                     (4)

                        Komission täytäntöönpanoasetus (EU) 2016/480, annettu 1 päivänä huhtikuuta 2016, kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä ja asetuksen (EU) N:o 1213/2010 kumoamisesta (EUVL L 87, 2.4.2016, s. 4).

                     (5)

                        Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).

                     (6)

                        Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettu Euroopan parlamentin ja neuvoston asetus (EY) N:o 45/2001 (EYVL L 8, 12.1.2001, s. 1).

                     (7)

                        Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 20009/40/EY kumoamisesta (EUVL L 127, 29.4.2014, s. 51).

    ---documentbreak---

               LIITE

               XML-viestien sisältöä koskevat vähimmäisvaatimukset

               1.Otsikko

               Kaikilla järjestelmän välityksellä vaihdettavilla XML-viesteillä on oltava sama otsikko, jotta voidaan tunnistaa lähettäjä, vastaanottaja, lähettämispäivä ja -aika sekä joitakin teknisiä tietoja.

                        Yhteinen otsikkoelementti (”Common header”)

                        Pakollinen

                        ”Version” (Versio)

                        XML-eritelmien virallinen versio määritetään viestin XML-skeemamäärittelyn (XSD) nimiavaruusmäärittelyllä (”namespace”) ja minkä tahansa XML-viestin otsikkoelementin versio-attribuutin nimiavaruusmäärittelyllä. Version numero (”n.m”) määritetään vakioarvona XSD:n kussakin julkaisussa.

                        Kyllä

                        ”Test Identifier” (Testitunniste)

                        Vapaaehtoinen tunniste testausta varten. Testin alullepanija täydentää tunnisteen, ja kaikki työnkulkuun osallistuvat lisäävät sen edelleen/takaisin. Tuotannossa se jätetään huomiotta ja käyttämättä, jos se on toimitettu.

                        Ei

                        ”Technical Identifier” (Tekninen tunniste)

                        Kunkin yksittäisen viestin ainutkertaisesti yksilöivä UUID. Lähettäjä luo UUID-tunnisteen ja täydentää tämän attribuutin. Näitä tietoja ei käytetä liiketoiminnallisissa yhteyksissä.

                        Kyllä

                        ”Workflow Identifier” (Työnkulun tunniste)

                        Työnkulun tunniste on UUID, jonka luo pyynnön esittävä jäsenvaltio. Tätä tunnistetta käytetään sen jälkeen kaikissa työnkulkuun kytkeytyvissä viesteissä.

                        Kyllä

                        ”Sent At” (Lähettämisajankohta)

                        Viestin lähettämispäivä ja -aika koordinoituna yleisaikana (UTC).

                        Kyllä

                        ”Timeout” (Aikakatkaisu)

                        Tämä on valinnainen aika-attribuutti (päivämäärä ja kellonaika UTC-muodossa). Solmupiste antaa tämän arvon vain edelleenlähetetyille pyynnöille. Se ilmoittaa vastaajajäsenvaltiolle ajan, jonka jälkeen pyynnön toimitus katkaistaan. Se on valinnainen, joten samaa otsikkomääritelmää voidaan käyttää kaikissa viestityypeissä riippumatta siitä, vaaditaanko attribuutti aikakatkaisulle.

                        EI KÄYTETÄ, koska lähetettäviin ilmoituksiin ei odoteta vastauksia.

                        Ei

                        ”From” (Lähettäjä)

                        Standardin ISO 3166–1 mukainen lähettävän jäsenvaltion kaksimerkkinen koodi tai ”EU” (merkitään ”EU”, kun lähetetään virheilmoituksia solmupisteestä)

                        Kyllä

                        ”To” (Vastaanottaja)

                        Standardin ISO 3166–1 mukainen vastaanottavan jäsenvaltion kaksimerkkinen koodi tai ”EU” (merkitään ”EU”, kun lähetetään virheilmoituksia solmupisteeseen)

                        Kyllä

               2.Yksityiskohtaisempi raportti

               Kun ilmoitetaan yksityiskohtaisemman teknisen tienvarsitarkastuksen tuloksia, tienvarsitarkastusviesti ja automaattinen kuittausviesti koostuvat seuraavassa esitetyistä seikoista.

               Ilmoittamisen helpottamiseksi tienvarsitarkastusviestiin sisällytetään valinnaisena sisältönä direktiivin 2014/47/EU liitteessä IV esitetty tarkastuskohteiden luettelo sekä mainitun direktiivin liitteessä II esitetyt hylkäysperusteet ja puutteiden arviointi.

               Tienvarsitarkastusviestin lähettää kaikissa tapauksissa tarkastusjäsenvaltio rekisteröintivaltiolle. Tienvarsitarkastusviestin vastaanottamisesta ei saa kieltäytyä.

               Kuittausviestillä kuitataan ilmoitusviesti vastaanotetuksi.

                        Tienvarsitarkastusta koskeva ilmoituspyyntö

                        Pakollinen

                        Tapaustunniste

                        Sarja- tai viitenumero kullekin yksittäiselle tapaukselle.

                        Tapaustunnistetta voidaan käyttää linkittämistarkoituksessa, jos saman tapauksen käsittelemiseksi käytetään useampaa kuin yhtä viestien työnkulkua, esimerkiksi kun samasta tapauksesta lähetetään ensin alustava ilmoitus ja myöhemmin yksityiskohtaisempi ilmoitus.

                        (Teksti)

                        Kyllä

                        Lähettävä viranomainen

                        Tienvarsitarkastusviestin antava toimivaltainen viranomainen

                        (Teksti)

                        Kyllä

                        Tienvarsitarkastuksen tiedot

                        Kyllä

                        Tienvarsitarkastuksen tunniste

                        Tienvarsitarkastuksen yksilöllinen tunniste tarkastusjäsenvaltiossa.

                        Tunniste helpottaa tiedonvaihtoa. Sen avulla rekisteröintijäsenvaltio voi pyytää lisätietoja tarkastusjäsenvaltiolta, joka puolestaan voi tehdä tunnisteen avulla hakuja tietokannastaan.

                        (Teksti)

                        Ei

                        Paikka

                        Paikka, jossa tienvarsitarkastus suoritettiin. Voidaan ilmoittaa tarkat koordinaatit, kunta, kaupunki jne.

                        (Teksti)

                        Kyllä

                        Päivämäärä/kellonaika

                        Tienvarsitarkastuksen päivämäärä standardin ISO 8601 mukaisessa UTC-muodossa (VVVV-KK-PPThh:mm:ssZ)

                        Kyllä

                        Tarkastaja

                        Tienvarsitarkastuksen suorittaneen virkamiehen, tarkastajan tai viranomaisen nimi

                        (Teksti)

                        Kyllä

                        Ajoneuvon tiedot

                        Kyllä

                        Luokka

                        Ajoneuvoluokka.

                        N2 (3,5–12 t)

                        N3 (yli 12 t)

                        O3 (3,5–12 t)

                        O4 (yli 10 t)

                        M2 (>9 paikkaa, enintään 5 t)

                        M3 (>9 paikkaa, yli 5 t)

                        T5

                        T1b,

                        T2b,

                        T3b,

                        T4.1b,

                        T4.2b

                        T4.3b

                        Muu ajoneuvoluokka

                        (Valitaan luettelosta vain yksi vaihtoehto)

                        Kyllä

                        Muu luokka

                        Täsmennetään muu luokka:

                        M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (Valitaan luettelosta vain yksi vaihtoehto; ainoastaan kun kyseessä on muu luokka; valinnainen)

                        Ei

                        Rekisteröinti

                        Ajoneuvon rekisterinumero.

                         (Teksti)

                        Kyllä

                        Valmistenumero

                        Ajoneuvon valmistenumero.

                        (Teksti)

                        Kyllä

                        Matkamittari

                        Ajoneuvon matkamittarin lukema tienvarsitarkastuksen hetkellä.

                        TÄRKEÄÄ: Jos ajoneuvoon on asennettu matkamittari, tämä kenttä on täytettävä. Muussa tapauksessa merkitään ”0”.

                        (Lukema)

                        Kyllä

                        Kuljetusyrityksen/haltijan tiedot

                        Kyllä (joko kuljetusyrityksen tai haltijan tiedot on täytettävä)

                        Kuljetusyritys

                        Kyllä (vain, jos kyseessä on yritys)

                        Yrityksen nimi

                        Kuljetusyrityksen nimi.

                        (Teksti)

                        Kyllä

                        Yrityksen osoite

                        Kuljetusyrityksen osoite (katuosoite, postinumero, paikkakunta ja maa).

                        (Teksti)

                        Kyllä

                        Yrityksen yhteisön liikennelupa

                        Yhteisön liikenneluvan numero (asetusten (EY) N:o 1072/2009 ja (EY) N:o 1073/2009 mukaisesti)

                        TÄRKEÄÄ: Jos yhteisön liikennelupa on tiedossa, tämä kenttä on täytettävä.

                         (Teksti)

                        Kyllä

                        Haltija (jos kyseessä ei ole kuljetusyritys)

                        Kyllä (vain, jos kyseessä on haltija)

                        Yritys

                        Kyllä (vain, jos haltija on yritys)

                        Nimi

                        Haltijayrityksen nimi

                        (Teksti)

                        Kyllä

                        Osoite

                        Haltijayrityksen osoite (katuosoite, postinumero, paikkakunta ja maa).

                        (Teksti)

                        Kyllä

                        Luonnollinen henkilö

                        Kyllä (vain, jos haltija on luonnollinen henkilö)

                        Sukunimi

                        Haltijan sukunimi.

                        (Teksti)

                        Kyllä

                        Etunimi

                        Haltijan etunimi (etunimet).

                        (Teksti)

                        Kyllä

                        Osoite

                        Haltijan osoite (katuosoite, postinumero, paikkakunta ja maa).

                        (Teksti)

                        Kyllä

                        Rekisteröintitodistus

                        Rekisteröintitodistuksen numero

                        Ei

                        Kuljettajan tiedot

                        Kyllä

                        Sukunimi

                        Kuljettajan sukunimi.

                        (Teksti)

                        Kyllä

                        Etunimi

                        Kuljettajan etunimi (etunimet).

                        (Teksti)

                        Kyllä

                        Ajokortti

                        Kuljettajan ajokortin numero. Jos mahdollista, paremman tunnistamisen mahdollistamiseksi.

                        (Teksti)

                        Ei

                        Ajokortin myöntänyt maa

                        Standardin ISO 3166–1 mukainen ajokortin myöntäneen maan kaksikirjaiminen koodi.

                        Ei

                        Tarkastettu kohde

                        (tämä osio toistetaan kunkin tarkastetun kohteen osalta; pakollinen tienvarsitarkastusviestiä varten; vähintään yksi kohde on merkittävä tarkastetuksi)

                        Kyllä

                        Kohde

                        Direktiivin 2014/47/EU liitteessä IV olevassa luettelossa määritellyt kohteet.

                        Kohteen valitseminen tarkoittaa sitä, että se on tarkastettu.

                        Luettelon kohteet:

                        (0)Tunnistus

                        (1)Jarrulaitteet

                        (2)Ohjaus

                        (3)Näkyvyys

                        (4)Valaisinlaitteet ja sähköjärjestelmä

                        (5)Akselit, pyörät, renkaat, pyöräntuenta

                        (6)Alusta ja kori varusteineen

                        (7)Muut varusteet, mukaan luettuina ajopiirturi ja nopeudenrajoitin

                        (8)Ympäristöhaitat, mukaan luettuina päästöt ja polttoaine- ja/tai öljyvuodot

                        (9)Ylimääräiset tarkastukset luokkien M2 ja M3 ajoneuvoille

                        (10)Kuorman kiinnitys

                        (Valitaan luettelosta vain yksi vaihtoehto)

                        Kyllä

                        Hylätty?

                        Kunkin tarkastetun kohteen osalta tarkastuksen tulos (Hyväksytty/Hylätty): Tosi, jos hylätty

                        (Tosi/epätosi)

                        Kyllä

                        Tarkastetun kohteen tiedot

                        (Jos tulos on ”Hylätty”, tämä osio toistetaan kunkin tarkastetussa kohteessa havaitun puutteen osalta)

                        Ei (Vain, jos tulos on ”Hylätty”; lisätietojen antaminen ei ole pakollista)

                        Hylkäysperuste

                        Kuvataan puute kunkin hylätyn tarkastetun kohteen osalta direktiivin 2014/47/EU liitteen II mukaisesti.

                        Luettelon kohteet:

                        0.1.a AJONEUVON TUNNISTUS > Rekisterikilvet (jos niitä edellytetään vaatimuksissa) > Rekisterikilpi puuttuu (rekisterikilvet puuttuvat) tai sen (niiden) kiinnitys niin puutteellinen, että irtoaminen on todennäköistä.

                        1.1.1.a JARRULAITTEET > Mekaaninen kunto ja toiminta >  Käyttöjarrupolkimen/-vivun laakerointi > Laakerointi liian kireä.

                        6.2.5.a.1 RUNKO JA KORI VARUSTEINEEN > Ohjaamo ja kuormakori > Kuljettajan istuin > Istuimen rakenne viallinen.

                        Jne.

                        Valitaan luettelosta vain yksi vaihtoehto; jos puutteita on useampia, tämä alaosio toistetaan kunkin puutteen osalta)

                        Puutteiden arviointia ei ilmoiteta; se on tiedossa direktiivin 2014/47/EU liitteen II mukaisesti.

                        TÄRKEÄÄ: Kaikkia hylkäysperusteita ei ole numeroitu liitteessä II, esim. kohdassa 6.2.5.a on kaksi vaihtoehtoa. Jotta tiedetään, kumpaan niistä viitataan, ne numeroidaan järjestelmässä numeroilla 1 ja 2.

                        Kyllä

                        Korjattu?

                        Onko puute korjattu tarkastusjäsenvaltiossa? Tosi = Kyllä

                        (Tosi/Epätosi)

                        Ei

                        Tarkastuksen tulos

                        Kyllä

                        Tarkastuksen tulos

                        Tienvarsitarkastuksen tulos (Hyväksytty/Hylätty): Tosi, jos ”Hyväksytty”

                        (Tosi/Epätosi)

                        Kyllä

                        Käyttökielto tai -rajoitus

                        Ajoneuvon käyttökielto tai -rajoitus ajoneuvon vaarallisten puutteiden vuoksi.

                        (Tosi/Epätosi)

                        Kyllä

                        Vaaditaanko määräaikaisia katsastuksia?

                        Vaatiiko tarkastusjäsenvaltio rekisteröintijäsenvaltiolta määräaikaisen katsastuksen suorittamista? Tosi = Kyllä

                        (Tosi/Epätosi)

                        Kyllä

                        Tienvarsitarkastusta koskevan ilmoituspyynnön kuittaus

                        (automaattinen)

                        Pakollinen

                        Tilakoodi

                        Kuittauksen tilakoodi.

                        (Valitaan luettelosta vain yksi vaihtoehto)

                        Kyllä

                        Tilaviesti

                        Mahdollisia muita huomautuksia tilakoodista.

                        (Teksti)

                        Ei


title: KOMISSION TÄYTÄNTÖÖNPANOASETUS (EU) …/…, teknisistä järjestelyistä sähköisten järjestelmien kehittämiseksi, ylläpitämiseksi ja käyttämiseksi sekä tällaisten tietojen tallentamiseksi unionin tullikoodeksin mukaisesti

text:
               KOMISSION TÄYTÄNTÖÖNPANOASETUS (EU) …/…,

               annettu 14.11.2017,

               teknisistä järjestelyistä sähköisten järjestelmien kehittämiseksi, ylläpitämiseksi ja käyttämiseksi sekä tällaisten tietojen tallentamiseksi unionin tullikoodeksin mukaisesti

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013
                  1
                ja erityisesti sen 8 artiklan 1 kohdan b alakohdan ja 17 artiklan,

               sekä katsoo seuraavaa:

               (1)Asetuksen (EU) N:o 952/2013, jäljempänä ’koodeksi’, 6 artiklan 1 kohdassa edellytetään, että kaikki tulliviranomaisten välinen sekä talouden toimijoiden ja tulliviranomaisten välinen tietojenvaihto, kuten ilmoitukset, hakemukset tai päätökset, sekä tällaisen tiedon tallentaminen on tehtävä, siten kuin tullilainsäädännössä on edellytetty, sähköisiä tietojenkäsittelymenetelmiä käyttäen.

               (2)Komission täytäntöönpanopäätöksessä (EU) 2016/578
                  2
                vahvistetaan työohjelma sellaisten koodeksin soveltamiseksi tarvittavien sähköisten järjestelmien täytäntöönpanoa varten, jotka on tarkoitus kehittää mainitun täytäntöönpanopäätöksen liitteessä olevassa II jaksossa luetelluissa hankkeissa.

               (3)Sähköisten järjestelmien toimintaa koskevia merkittäviä teknisiä järjestelyjä olisi eriteltävä, kuten sähköisten järjestelmien kehittämistä, testaamista, käyttöönottoa ja ylläpitoa sekä näihin sähköisiin järjestelmiin tehtäviä muutoksia koskevia järjestelyjä. Lisäksi olisi eriteltävä järjestelyjä, jotka liittyvät tietosuojaan, tietojen päivittämiseen, tiedonkäsittelyn rajoituksiin sekä järjestelmien omistukseen ja turvallisuuteen.

               (4)Unionin, jäsenvaltioiden ja talouden toimijoiden oikeuksien ja etujen suojaamiseksi on tärkeää vahvistaa menettelysäännöt ja tarjota vaihtoehtoisia ratkaisuja sellaisia tilanteita varten, joissa sähköiset järjestelmät ovat tilapäisesti epäkunnossa.

               (5)Täytäntöönpanopäätöksessä (EU) 2016/578 tarkoitetussa UTK:n tullipäätöshankkeessa kehitettävän tullipäätösjärjestelmän tavoitteena on yhdenmukaistaa ainoastaan sähköisiä tietojenkäsittelymenetelmiä käyttäen tapahtuvia tullipäätösten hakua, päätöksentekoa ja päätösten hallintaa koskevia prosesseja koko unionissa. Sen vuoksi on tarpeen vahvistaa säännöt kyseisen sähköisen järjestelmän hallinnasta. Järjestelmän kattavuus olisi määritettävä kyseistä järjestelmää käyttäen haettavien, tehtävien ja hallinnoitavien tullipäätösten osalta. Yksityiskohtaiset säännöt olisi vahvistettava järjestelmän yhteisille osille (EU:n kaupan alan toimijoiden portaali, tullipäätösten hallinnan keskusjärjestelmä ja asiakasviitetietojärjestelmä) ja kansallisille osille (kansallinen kaupan alan toimijoiden portaali ja kansallinen tullipäätösten hallintajärjestelmä) täsmentämällä niiden tehtävät ja niiden yhteenliitettävyys.

               (6)Lisäksi on vahvistettava säännöt sellaisia lupia ja valtuutuksia koskevista tiedoista, jotka on jo tallennettu olemassa oleviin sähköisiin järjestelmiin, kuten säännöllisen alusliikenteen järjestelmään, ja kansallisiin järjestelmiin ja jotka on siirrettävä tullipäätösjärjestelmään.

               (7)Täytäntöönpanopäätöksessä (EU) 2016/578 tarkoitetussa kaupan alan toimijoiden suoraa pääsyä Euroopan tietojärjestelmiin (yhtenäinen käyttäjien hallinnan ja digitaalisen allekirjoituksen järjestelmä) koskevassa hankkeessa kehitettävää yhtenäistä käyttäjien hallinnan ja digitaalisen allekirjoituksen järjestelmällä hallinnoidaan talouden toimijoiden ja muiden käyttäjien todentamista ja pääsyoikeuden tarkistamisprosessia. Yksityiskohtaiset säännöt olisi vahvistettava järjestelmän kattavuudesta ja ominaisuuksista määrittelemällä järjestelmän eri osat (yhteiset ja kansalliset osat) sekä niiden tehtävät ja yhteenliitettävyys. Digitaalista allekirjoitusta koskeva toiminto ei vielä ole käytettävissä yhtenäisessä käyttäjien hallinnan ja digitaalisen allekirjoituksen järjestelmässä. Sen vuoksi tässä asetuksessa ei voida säätää yksityiskohtaisia sääntöjä kyseisestä toiminnosta.

               (8)Tässä asetuksessa kunnioitetaan perusoikeuksia ja noudatetaan Euroopan unionin perusoikeuskirjassa tunnustettuja periaatteita, erityisesti oikeutta henkilötietojen suojaan. Kun henkilötietoja on käsiteltävä sähköisissä järjestelmissä tullilainsäädännön soveltamiseksi, nämä tiedot on käsiteltävä Euroopan parlamentin ja neuvoston asetuksen (EU) 2016/679
                  3
                sekä Euroopan parlamentin ja neuvoston asetuksen (EU) N:o 45/2001
                  4
                mukaisesti. Sähköisissä järjestelmissä tapahtuva talouden toimijoiden ja muiden henkilöiden kuin talouden toimijoiden henkilötietojen käsittely saa koskea vain komission delegoidun asetuksen (EU) 2015/2446
                  5
                liitteessä A olevassa ryhmässä 3 ”Osapuolet” ja liitteessä 12–01 määriteltyä tietosisältöä.

               (9)Tässä täytäntöönpanoasetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

               I luku

               Yleiset säännökset

               1 artikla

               Soveltamisala

               Tätä asetusta sovelletaan seuraaviin sähköisiin järjestelmiin:

               a)
                     täytäntöönpanopäätöksen (EU) 2016/578 liitteessä tarkoitetussa UTK:n tullipäätöshankkeessa kehitettävä tullipäätösjärjestelmä;

               b)
                     täytäntöönpanopäätöksen (EY) 2016/578 liitteessä tarkoitetussa kaupan alan toimijoiden suoraa pääsyä Euroopan tietojärjestelmiin (yhtenäinen käyttäjien hallinnan ja digitaalisen allekirjoituksen järjestelmä) koskevassa hankkeessa kehitettävä yhtenäinen käyttäjien hallinnan ja digitaalisen allekirjoituksen järjestelmä.

               2 artikla

               Määritelmät

               Tässä asetuksessa tarkoitetaan:

               1)
                     ’yhteisellä osalla’ unionin tasolla kehitettävää sähköisten järjestelmien osaa, joka on kaikkien jäsenvaltioiden käytettävissä;

               2)
                     ’kansallisella osalla’ kansallisella tasolla kehitettävää sähköisten järjestelmien osaa, joka on käytettävissä siinä jäsenvaltiossa, jossa tällainen osa luotiin.

               3 artikla

               Sähköisten järjestelmien yhteyspisteet

               Komissio ja jäsenvaltiot nimeävät tietojenvaihtoa varten yhteyspisteet kullekin sähköiselle järjestelmälle kyseisten järjestelmien koordinoidun kehittämisen, toiminnan ja ylläpidon varmistamiseksi. Ne ilmoittavat toisilleen näiden yhteyspisteiden yhteystiedot.

               Komissio ja jäsenvaltiot ilmoittavat toisilleen viipymättä mahdollisista muutoksista näiden yhteyspisteiden yhteystietoihin.

               II luku

               Tullipäätösjärjestelmä

               4 artikla

               Tullipäätösjärjestelmän tarkoitus ja rakenne

               1.
                     Tullipäätösjärjestelmällä, jäljempänä ’TPJ’, mahdollistetaan komission, jäsenvaltioiden, talouden toimijoiden ja muiden henkilöiden kuin talouden toimijoiden välinen tiedonvälitys 5 artiklan 1 kohdassa tarkoitettujen hakemusten ja päätösten tekemiseksi ja käsittelemiseksi sekä lupiin ja valtuutuksiin liittyvien päätösten hallinnoimiseksi eli niiden muuttamiseksi, kumoamiseksi, peruuttamiseksi ja keskeyttämiseksi.

               2.
                     TPJ:ssä on seuraavat yhteiset osat:

               a) EU:n kaupan alan toimijoiden portaali;

               b) tullipäätösten hallinnan keskusjärjestelmä, jäljempänä ’keskus-TPHJ’;

               c) asiakasviitetietojärjestelmä.

               3.
                     Jäsenvaltiot voivat luoda seuraavat kansalliset osat:

               a) kansallinen kaupan alan toimijoiden portaali;

               b) kansallinen tullipäätösten hallintajärjestelmä, jäljempänä ’kansallinen TPHJ’.

               5 artikla

               TPJ:n käyttö

               1.
                     TPJ:tä käytetään seuraavia lupia ja valtuutuksia koskevien hakemusten tekemiseen ja käsittelemiseen sekä hakemuksiin, lupiin ja valtuutuksiin liittyvien päätösten hallinnointiin:

               a)
                     koodeksin 73 artiklassa tarkoitettu tavaroiden tullausarvoon sisältyvien määrien määrittämisen yksinkertaistamista koskeva lupa;

               b)
                     koodeksin 95 artiklassa tarkoitettu yleisvakuuden käyttöä koskeva lupa, myös yleisvakuuden mahdollinen alennus tai vapautus;

               c)
                     koodeksin 110 artiklassa tarkoitettu tullin maksamisen lykkäämistä koskeva lupa, jos lupaa ei myönnetä yksittäiselle toimelle;

               d)
                     koodeksin 148 artiklassa tarkoitettu väliaikaiseen varastointiin tarkoitettujen varastotilojen pitoa koskeva lupa;

               e)
                     komission delegoidun asetuksen (EU) 2015/2446 120 artiklassa tarkoitettu säännöllisen alusliikenteen aloittamista koskeva lupa;

               f)
                     komission delegoidun asetuksen (EU) 2015/2446 128 artiklassa tarkoitettu valtuutetun antajan asemaa koskeva valtuutus;

               g)
                     koodeksin 166 artiklan 2 kohdassa tarkoitettu yksinkertaistetun ilmoituksen säännöllistä käyttöä koskeva lupa;

               h)
                     koodeksin 179 artiklassa tarkoitettu keskitettyä tulliselvitystä koskeva lupa;

               i)
                     koodeksin 182 artiklassa tarkoitettu lupa antaa tulli-ilmoitus ilmoittajan kirjanpitoon tehtävällä merkinnällä, myös vientimenettelyä varten;

               j)
                     koodeksin 185 artiklassa tarkoitettu oma-aloitteista määräämistä koskeva lupa;

               k)
                     komission delegoidun asetuksen (EU) 2015/2446 155 artiklassa tarkoitettu valtuutetun punnitsijan asemaa koskeva valtuutus;

               l)
                     koodeksin 211 artiklan 1 kohdan a alakohdassa tarkoitettu sisäisen jalostusmenettelyn käyttöä koskeva lupa;

               m)
                     koodeksin 211 artiklan 1 kohdan a alakohdassa tarkoitettu ulkoisen jalostusmenettelyn käyttöä koskeva lupa;

               n)
                     koodeksin 211 artiklan 1 kohdan a alakohdassa tarkoitettu tietyn käyttötarkoituksen menettelyn käyttöä koskeva lupa;

               o)
                     koodeksin 211 artiklan 1 kohdan a alakohdassa tarkoitettu väliaikaisen maahantuonnin menettelyn käyttöä koskeva lupa;

               p)
                     koodeksin 211 artiklan 1 kohdan b alakohdassa tarkoitettu varastotilojen pitoa tavaroiden tullivarastointia varten koskeva lupa;

               q)
                     koodeksin 230 artiklassa tarkoitettu TIR-toimenpiteen valtuutetun vastaanottajan asemaa koskeva valtuutus;

               r)
                     koodeksin 233 artiklan 4 kohdan a alakohdassa tarkoitettu unionin passitusmenettelyn valtuutetun lähettäjän asemaa koskeva valtuutus;

               s)
                     koodeksin 233 artiklan 4 kohdan b alakohdassa tarkoitettu unionin passitusmenettelyn valtuutetun vastaanottajan asemaa koskeva valtuutus;

               t)
                     koodeksin 233 artiklan 4 kohdan c alakohdassa tarkoitettu erityisten sinettien käyttöä koskeva lupa;

               u)
                     koodeksin 233 artiklan 4 kohdan d alakohdassa tarkoitettu lupa käyttää passitusilmoitusta, jossa toimitettavia tietoja vaaditaan vähemmän;

               v)
                     koodeksin 233 artiklan 4 kohdan e alakohdassa tarkoitettu lupa käyttää sähköistä kuljetusasiakirjaa tulli-ilmoituksena.

               2.
                     TPJ:n yhteisiä osia käytetään 1 kohdassa tarkoitettujen hakemusten, lupien ja valtuutusten käsittelyyn sekä kyseisiin hakemuksiin, lupiin ja valtuutuksiin liittyvien päätösten hallinnointiin, kun näillä luvilla, valtuutuksilla tai päätöksillä voi olla vaikutusta useammassa kuin yhdessä jäsenvaltiossa.

               3.
                     Jäsenvaltio voi päättää, että TPJ:n yhteisiä osia saa käyttää 1 kohdassa tarkoitettujen hakemusten, lupien ja valtuutusten käsittelyyn sekä kyseisiin hakemuksiin lupiin ja valtuutuksiin liittyvien päätösten hallinnointiin, kun näillä luvilla, valtuutuksilla tai päätöksillä vaikutusta vain kyseisessä jäsenvaltiossa.

               4.
                     TPJ:tä saa käyttää ainoastaan 1 kohdassa tarkoitettujen hakemusten, lupien, valtuutusten tai päätösten käsittelyyn.

               6 artikla

               Tunnistus ja pääsy TPJ:hin

               1.
                     TPJ:n yhteisiin osiin pääsyä varten suoritettava talouden toimijoiden ja muiden henkilöiden kuin talouden toimijoiden todentaminen ja pääsyoikeuden tarkistaminen tapahtuvat käyttäen 14 artiklassa tarkoitettua yhtenäistä käyttäjien hallinnan ja digitaalisen allekirjoituksen järjestelmää, jäljempänä ’YKH&DA-järjestelmä’.

               2.
                     TPJ:n yhteisiin osiin pääsyä varten suoritettava jäsenvaltioiden virkamiesten todentaminen ja pääsyoikeuden tarkistaminen tapahtuvat käyttäen komission tarjoamia verkkopalveluja.

               3.
                     TPJ:n yhteisiin osiin pääsyä varten suoritettava komission henkilöstön todentaminen ja pääsyoikeuden tarkistaminen tapahtuvat käyttäen YKH&DA-järjestelmää tai komission tarjoamia verkkopalveluja.

               7 artikla

               EU:n kaupan alan toimijoiden portaali

               1.
                     EU:n kaupan alan toimijoiden portaali on TPJ:n aloituskohta talouden toimijoille ja muille henkilöille kuin talouden toimijoille.

               2.
                     EU:n kaupan alan toimijoiden portaali on yhteentoimiva keskus-TPHJ:n ja jäsenvaltioiden mahdollisesti luomien kansallisten TPHJ:iden kanssa.

               3.
                     EU:n kaupan alan toimijoiden portaalia käytetään 5 artiklan 1 kohdassa tarkoitettujen hakemusten, lupien ja valtuutusten käsittelyyn sekä kyseisiin hakemuksiin, lupiin ja valtuutuksiin liittyvien päätösten hallinnointiin, kun näillä luvilla, valtuutuksilla tai päätöksillä voi olla vaikutusta useammassa kuin yhdessä jäsenvaltiossa.

               4.
                     Jäsenvaltio voi päättää, että EU:n kaupan alan toimijoiden portaalia saa käyttää 5 artiklan 1 kohdassa tarkoitettujen hakemusten, lupien ja valtuutusten käsittelyyn sekä kyseisiin hakemuksiin lupiin ja valtuutuksiin liittyvien päätösten hallinnointiin, kun näillä luvilla, valtuutuksilla tai päätöksillä on vaikutusta vain kyseisessä jäsenvaltiossa.

               Kun jäsenvaltio päättää käyttää EU:n kaupan alan toimijoiden portaalia sellaisten lupien, valtuutuksien tai päätösten käsittelyyn, joilla on vaikutusta vain kyseisessä jäsenvaltiossa, sen on ilmoitettava tästä komissiolle.

               8 artikla

               Tullipäätösten hallinnan keskusjärjestelmä

               1.
                     Jäsenvaltioiden tulliviranomaiset käyttävät keskus-TPHJ:tä 5 artiklan 1 kohdassa tarkoitettujen hakemusten, lupien ja valtuutusten käsittelyyn sekä kyseisiin hakemuksiin, lupiin ja valtuutuksiin liittyvien päätösten hallinnointiin mahdollistamalla sen, että jäsenvaltiot voivat varmentaa hakemusten hyväksymistä ja päätösten tekemistä koskevien edellytysten täyttymisen.

               2.
                     Keskus-TPHJ on yhteentoimiva EU:n kaupan alan toimijoiden portaalin, asiakasviitetietojärjestelmän ja jäsenvaltioiden mahdollisesti luomien kansallisten TPHJ:iden kanssa.

               9 artikla

               TPJ:tä käyttävien tulliviranomaisten välinen konsultaatio

               Jäsenvaltion tulliviranomaisen on käytettävä keskus-TPHJ:tä, kun sen on konsultoitava toisen jäsenvaltion tulliviranomaista ennen päätöksen tekemistä 5 artiklan 1 kohdassa tarkoitetuista hakemuksista, luvista tai valtuutuksista.

               10 artikla

               Asiakasviitetietojärjestelmä

               Asiakasviitetietojärjestelmää käytetään 5 artiklan 1 kohdassa tarkoitettuja lupia ja valtuutuksia koskevien tietojen sekä kyseisiin lupiin ja valtuutuksiin liittyvien päätösten keskitettyyn tallentamiseen, ja sen on oltava sellainen, että tutustuminen kyseisiin lupiin ja valtuutuksiin sekä niiden kopioiminen ja validoiminen muita koodeksin 16 artiklaa varten perustettuja sähköisiä järjestelmiä käyttäen on mahdollista.

               11 artikla

               Kansallinen kaupan alan toimijoiden portaali

               1.
                     Jos kansallinen kaupan alan toimijoiden portaali on luotu, se on TPJ:n toinen aloituskohta talouden toimijoille ja muille henkilöille kuin talouden toimijoille.

               2.
                     Talouden toimijat ja muut henkilöt kuin talouden toimijat voivat halutessaan käyttää mahdollista kansallista kaupan alan toimijoiden portaalia tai EU:n kaupan alan toimijoiden portaalia 5 artiklan 1 kohdassa tarkoitettujen hakemusten, lupien ja valtuutusten käsittelyyn sekä näihin hakemuksiin, lupiin ja valtuutuksiin liittyvien päätösten hallinnointiin, jos kyseisillä luvilla, valtuutuksilla tai päätöksillä voi olla vaikutusta useammassa kuin yhdessä jäsenvaltiossa.

               3.
                     Kansallisen kaupan alan toimijoiden portaalin on oltava yhteentoimiva mahdollisten kansallisten TPHJ:iden kanssa.

               4.
                     Jos jäsenvaltio luo kansallisen kaupan alan toimijoiden portaalin, sen on ilmoitettava tästä komissiolle.

               12 artikla

               Kansallinen tullipäätösten hallintajärjestelmä

               1.
                     Jäsenvaltion tulliviranomainen käyttää kyseisessä jäsenvaltiossa mahdollisesti luotua kansallista TPHJ:tä 5 artiklan 1 kohdassa tarkoitettujen hakemusten, lupien ja valtuutusten käsittelyyn sekä kyseisiin hakemuksiin, lupiin ja valtuutuksiin liittyvien päätösten hallinnointiin varmentamalla, täyttyvätkö hakemusten hyväksymistä ja päätösten tekemistä koskevat edellytykset.

               2.
                     Kansallisen TPHJ:n on oltava yhteentoimiva keskus-TPHJ:n kanssa 9 artiklassa tarkoitetussa tulliviranomaisten välisessä konsultaatiossa.

               13 artikla

               Lupia ja valtuutuksia koskevien tietojen siirtäminen TPJ:hin

               1.
                     Sellaisia 5 artiklan 1 kohdassa tarkoitettuja lupia ja valtuutuksia koskevat tiedot, jotka on annettu 1 päivänä toukokuuta 2016 tai sen jälkeen tai myönnetty komission täytäntöönpanoasetuksen (EU) 2015/2447
                  6
                346 artiklan mukaisesti ja joilla voi olla vaikutusta useammassa kuin yhdessä jäsenvaltiossa, on siirrettävä ja tallennettava TPJ:hin, jos kyseiset luvat ja valtuutukset ovat voimassa siirtämispäivänä. Siirron on tapahduttava viimeistään 1 päivänä toukokuuta 2019.

               Jäsenvaltio voi päättää soveltaa ensimmäistä alakohtaa myös sellaisiin 5 artiklan 1 kohdan tarkoitettuihin lupiin ja valtuutuksiin, joilla on vaikutusta ainoastaan kyseisessä jäsenvaltiossa.

               2.
                     Tulliviranomaisten on varmistettava, että 1 kohdan mukaisesti siirrettävät tiedot täyttävät delegoidun asetuksen (EU) 2015/2446 liitteessä A ja komission täytäntöönpanoasetuksen (EU) 2015/2447 liitteessä A säädetyt tietovaatimukset. Ne voivat tätä varten pyytää tarvittavia tietoja luvan tai valtuutuksen haltijalta.

               III luku

               Yhtenäinen käyttäjien hallinnan ja digitaalisen allekirjoituksen järjestelmä

               14 artikla

               YKH&DA-järjestelmän tarkoitus ja rakenne

               1.
                     YKH&DA-järjestelmä mahdollistaa tiedonvälityksen 18 artiklassa tarkoitettujen komission ja jäsenvaltioiden henkilöllisyyden ja pääsyoikeuden hallintajärjestelmien välillä, jotta talouden toimijat, muut henkilöt kuin talouden toimijat ja komission henkilöstö saavat turvallisen, valtuutetun pääsyn sähköisiin järjestelmiin.

               2.
                     YKH&DA-järjestelmä sisältää seuraavat yhteiset osat:

               a) pääsyoikeuden hallintajärjestelmä;

               b) hallinnanohjausjärjestelmä.

               3.
                     Jäsenvaltion on luotava henkilöllisyyden ja pääsyoikeuden hallintajärjestelmä YKH&DA-järjestelmän kansalliseksi osaksi.

               15 artikla

               YKH&DA-järjestelmän käyttö

               YKH&DA-järjestelmällä varmennetaan todentaminen ja pääsyoikeuden tarkistaminen seuraavien osalta:

               a) talouden toimijat ja muut henkilöt kuin talouden toimijat, jotta ne saavat pääsyn TPJ:n yhteisiin osiin;

               b) komission henkilöstö, jotta se saa pääsyn TPJ:n yhteisiin osiin ja jotta se voi ylläpitää ja hallinnoida YKH&DA-järjestelmää.

               16 artikla

               Pääsyoikeuden hallintajärjestelmä

               Komissio perustaa pääsyoikeuden hallintajärjestelmän validoidakseen talouden toimijoiden ja muiden henkilöiden kuin talouden toimijoiden esittämät pääsyoikeuspyynnöt YKH&DA-järjestelmässä huolehtien yhteentoimivuudesta 18 artiklassa tarkoitettujen jäsenvaltioiden henkilöllisyyden ja pääsyoikeuden hallintajärjestelmien kanssa.

               17 artikla

               Hallinnanohjausjärjestelmä

               Komissio perustaa hallinnonohjausjärjestelmän hallinnoidakseen talouden toimijoiden ja muiden henkilöiden kuin talouden toimijoiden tunnistetietojen validointia koskevat todentamis- ja lupasäännöt pääsyoikeuden myöntämiseksi sähköisiin järjestelmiin.

               18 artikla

               Jäsenvaltioiden henkilöllisyyden ja pääsyoikeuden hallintajärjestelmät

               Jäsenvaltioiden on perustettava henkilöllisyyden ja pääsyoikeuden hallintajärjestelmä, jolla varmistetaan, että

               a) talouden toimijoiden ja muiden henkilöiden kuin talouden toimijoiden tunnistetiedot rekisteröidään ja tallennetaan turvallisesti;

               b) talouden toimijoiden ja muiden henkilöiden kuin talouden toimijoiden allekirjoitetut ja salatut tunnistetiedot vaihdetaan turvallisesti.

               IV luku

               Sähköisten järjestelmien toiminta ja niiden käyttöä koskeva koulutus

               19 artikla

               Sähköisten järjestelmien kehittäminen, testaaminen, käyttöönotto ja hallinnointi

               1.
                     Komissio kehittää ja testaa yhteisiä osia sekä ottaa ne käyttöön ja hallinnoi niitä. Jäsenvaltiot kehittävät ja testaavat yhteisiä osia sekä ottavat ne käyttöön ja hallinnoivat niitä.

               2.
                     Jäsenvaltioiden on varmistettava, että kansalliset osat ovat yhteentoimivia yhteisten osien kanssa.

               20 artikla

               Sähköisten järjestelmien ylläpito ja muuttaminen

               1.
                     Komissio suorittaa yhteisten osien ylläpidon ja jäsenvaltiot kansallisten osiensa ylläpidon.

               2.
                     Komissio ja jäsenvaltiot varmistavat sähköisten järjestelmien keskeytymättömän toiminnan.

               3.
                     Komissio voi muuttaa sähköisten järjestelmien yhteisiä osia toimintahäiriöiden korjaamiseksi, lisätä niihin uusia toimintoja tai muuttaa olemassa olevia toimintoja.

               4.
                     Komissio ilmoittaa jäsenvaltioille yhteisten osien muutoksista ja päivityksistä.

               5.
                     Jäsenvaltioiden on ilmoitettava komissiolle sellaisista kansallisten osien muutoksista ja päivityksistä, joilla voi olla vaikutusta yhteisten osien toimintaan.

               6.
                     Komissio ja jäsenvaltiot saattavat 4 ja 5 kohdan mukaiset sähköisten järjestelmien muutokset ja päivitykset julkisesti saataville.

               21 artikla

               Sähköisten järjestelmien väliaikainen toimintahäiriö

               1.
                     Jos koodeksin 6 artiklan 3 kohdan b alakohdassa tarkoitettuihin sähköisiin järjestelmiin tulee väliaikainen toimintahäiriö, talouden toimijoiden ja muiden henkilöiden kuin talouden toimijoiden on toimitettava tiedot asianomaisten muodollisuuksien täyttämiseksi jäsenvaltioiden määrittämää menetelmää käyttäen, joka voi olla muu kuin sähköinen tietojenkäsittelymenetelmä.

               2.
                     Tulliviranomaisten on varmistettava, että 1 kohdan mukaisesti toimitetut tiedot asetetaan saataville asiaankuuluviin sähköisiin järjestelmiin seitsemän päivän kuluessa siitä, kun asianomaiset sähköiset järjestelmät ovat jälleen käytettävissä.

               3.
                     Komissio ja jäsenvaltiot ilmoittavat toisilleen, jos sähköiset järjestelmät eivät ole käytettävissä väliaikaisen toimintahäiriön vuoksi.

               22 artikla

               Yhteisten osien käyttöä ja toimintaa koskeva koulutustuki

               Komissio tukee jäsenvaltioita sähköisten järjestelmien yhteisten osien käytössä ja toiminnassa tarjoamalla niille asianmukaista koulutusaineistoa.

               V luku

               Tietosuoja, tietojen hallinnointi sekä sähköisten järjestelmien omistaminen ja turvallisuus

               23 artikla

               Henkilötietojen suoja

               1.
                     Sähköisiin järjestelmiin rekisteröityjä henkilötietoja on käsiteltävä tullilainsäädännön täytäntöönpanoa varten ottaen huomioon kunkin sähköisen järjestelmän 4 artiklan 1 kohdassa ja 14 artiklan 1 kohdassa vahvistetut erityistavoitteet.

               2.
                     Henkilötietosuojan alalla toimivien kansallisten valvontaviranomaisten ja Euroopan tietosuojavaltuutetun on tehtävä yhteistyötä varmistaakseen, että sähköisiin järjestelmiin rekisteröityjen henkilötietojen käsittelyä valvotaan koordinoidusti.

               24 artikla

               Sähköisissä järjestelmissä olevien tietojen päivittäminen

               Jäsenvaltioiden on varmistettava, että kansallisella tasolla rekisteröidyt tiedot vastaavat yhteisiin osiin rekisteröityjä tietoja ja että ne pidetään ajan tasalla.

               25 artikla

               Tiedonsaannin ja tiedonkäsittelyn rajoitukset

               1.
                     Kun jäsenvaltio on rekisteröinyt tietoja sähköisten järjestelmien yhteisiin osiin, sillä on pääsy näihin tietoihin ja oikeus käsitellä niitä. Myös muulla jäsenvaltiolla on pääsy näihin tietoihin ja oikeus käsitellä niitä, jos se on osallisena, esimerkiksi 9 artiklan mukaisen konsultaation kautta, sellaisen hakemuksen käsittelyssä tai sellaisen päätöksen hallinnoinnissa, jota tiedot koskevat.

               2.
                     Kun talouden toimija tai muu henkilö kuin talouden toimija on rekisteröinyt tietoja sähköisten järjestelmien yhteisiin osiin, kyseisellä toimijalla tai henkilöllä on pääsy näihin tietoihin ja oikeus käsitellä niitä. Pääsy näihin tietoihin ja oikeus niiden käsittelemiseen on myös jäsenvaltiolla, joka on osallisena, esimerkiksi 9 artiklan mukaisen kuulemisen kautta, sellaisen hakemuksen käsittelyssä tai sellaisen päätöksen hallinnoinnissa, jota tiedot koskevat.

               26 artikla

               Järjestelmän omistaminen

               1.
                     Komissio on yhteisten osien järjestelmän omistaja.

               2.
                     Jäsenvaltiot ovat kansallisten osien järjestelmän omistajia.

               27 artikla

               Järjestelmän turvallisuus

               1.
                     Komissio varmistaa yhteisten osien turvallisuuden. Jäsenvaltiot varmistavat kansallisten osien turvallisuuden.

               Tätä varten komissio ja jäsenvaltiot toteutettavat tarvittavat toimenpiteet ainakin

               (a)estääkseen valtuudettomia henkilöitä käyttämästä tietojen käsittelyyn käytettäviä laitteita;

               (b)estääkseen valtuudettomia henkilöitä syöttämästä, konsultoimasta, muuttamasta tai poistamasta tietoja;

               (c)havaitakseen a ja b alakohdassa tarkoitetut toiminnot.

               2.
                     Komissio ja jäsenvaltiot tiedottavat toisilleen kaikista toiminnoista, jotka voivat aiheuttaa sähköisten järjestelmien tietoturvaloukkauksen tai tätä koskevan epäilyn.

               VI luku

               Loppusäännökset

               28 artikla

               Sähköisten järjestelmien arviointi

               Komissio ja jäsenvaltiot tekevät arviointeja vastuulleen kuuluvista osista ja analysoivat erityisesti näiden osien turvallisuutta ja eheyttä sekä näissä osissa käsiteltävien tietojen luottamuksellisuutta.

               Komissio ja jäsenvaltiot ilmoittavat toisilleen arvioinnin tulokset.

               29 artikla

               Voimaantulo

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 14.11.2017

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 269, 10.10.2013, s. 1.

                     (2)

                        Komission täytäntöönpanopäätös (EU) 2016/578, annettu 11 päivänä huhtikuuta 2016, unionin tullikoodeksissa säädettyjen sähköisten järjestelmien kehittämistä ja käyttöönottoa koskevan työohjelman vahvistamisesta (EUVL L 99, 15.4.2016, s. 6).

                     (3)

                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (EUVL L 119, 4.5.2016, s. 1).

                     (4)

                        Euroopan parlamentin ja neuvoston asetus (EU) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

                     (5)

                        Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).

                     (6)

                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).


title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä

text:
               KOMISSION TÄYTÄNTÖÖNPANOASETUS (EU) …/…,

               annettu 6.12.2017,

               Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013
                  1
                ja erityisesti sen 497 artiklan 3 kohdan,

               sekä katsoo seuraavaa:

               (1)Jotta vältettäisiin kansainvälisten rahoitusmarkkinoiden häiriöt ja estettäisiin se, että laitoksia rangaistaan asettamalla niille suuremmat omien varojen vaatimukset olemassa olevia kolmansien maiden keskusvastapuolia koskevien tunnustamismenettelyjen aikana, asetuksen (EU) N:o 575/2013 497 artiklan 2 kohdassa vahvistetaan siirtymäkausi, jonka aikana unioniin sijoittautuneet laitokset voivat pitää ehdot täyttävinä keskusvastapuolina kolmansien maiden keskusvastapuolia, joiden kanssa kyseiset laitokset määrittävät transaktioita.

               (2)Asetuksella (EU) N:o 575/2013 muutetaan Euroopan parlamentin ja neuvoston asetusta (EU) N:o 648/2012
                  2
                tiettyjen parametrien osalta, joita käytetään laskettaessa laitosten omien varojen vaatimuksia, jotka koskevat kolmansien maiden keskusvastapuoliin liittyviä vastuita. Sen vuoksi asetuksen (EU) N:o 648/2012 89 artiklan 5 a kohdassa vaaditaan, että tietyt kolmansien maiden keskusvastapuolet ilmoittavat määritysosapuoliltaan saamiensa alkumarginaalien kokonaismäärän tietyn ajanjakson ajan. Kyseinen siirtymäkausi vastaa asetuksen (EU) N:o 575/2013 497 artiklan 2 kohdassa säädettyä siirtymäkautta.

               (3)Molempien siirtymäkausien oli määrä päättyä 15 päivänä kesäkuuta 2014.

               (4)Asetuksen (EU) N:o 575/2013 497 artiklan 3 kohdassa komissio valtuutetaan antamaan täytäntöönpanosäädös, jotta omien varojen vaatimuksia koskevaa siirtymäkautta voidaan pidentää kuudella kuukaudella poikkeuksellisissa olosuhteissa. Kyseistä pidennystä olisi sovellettava myös asetuksen (EU) N:o 648/2012 89 artiklan 5 a kohdassa säädettyihin määräaikoihin. Kyseisiä siirtymäkausia on viimeksi pidennetty 15 päivään joulukuuta 2017 komission täytäntöönpanoasetuksella (EU) 2017/954
                  3
               .

               (5)Tähän mennessä asetuksen (EU) N:o 648/2012 25 artiklan mukaisesti tunnustamista hakeneista kolmansiin maihin sijoittautuneista keskusvastapuolista Euroopan arvopaperimarkkinaviranomainen on tunnustanut 29. Näistä yksi, keskusvastapuoli Uudesta-Seelannista, on tunnustettu komission täytäntöönpanopäätöksen (EU) 2016/2774
                  4
                nojalla. Tämän lisäksi kolme keskusvastapuolta Intiasta voitaisiin tunnustaa komission täytäntöönpanopäätöksen (EU) 2016/2269
                  5
                nojalla. Loput kolmansien maiden keskusvastapuolet odottavat vielä tunnustamista, eikä tätä tunnustamismenettelyä saada päätökseen 15 päivään joulukuuta 2017 mennessä. Jos siirtymäkautta ei pidennetä, unioniin sijoittautuneita laitoksia (tai niiden unionin ulkopuolelle sijoittautuneita tytäryrityksiä), joilla on vastuita kyseisille lopuille kolmansien maiden keskusvastapuolille, vaaditaan lisäämään omia varojaan kyseisten vastuiden osalta merkittävästi, mikä saattaisi johtaa siihen, että kyseiset laitokset luopuvat suorien osallistujien asemastaan kyseisissä keskusvastapuolissa tai ainakin tilapäisesti määrityspalvelujen tarjoamisesta kyseisten laitosten asiakkaille, ja aiheuttaa siten vakavia häiriöitä markkinoilla, joilla kyseiset keskusvastapuolet toimivat.

               (6)Unionin ulkopuolisille rahoitusmarkkinoille aiheutuvien häiriöiden välttämistarve, joka johti asetuksen (EU) N:o 575/2013 497 artiklan 2 kohdassa säädetyn siirtymäkauden aikaisempiin pidentämisiin, olisi tästä syystä edelleen olemassa täytäntöönpanoasetuksessa (EU) 2017/954 vahvistetun pidennetyn siirtymäkauden päättymisen jälkeen. Siirtymäkauden uusi pidentäminen antaisi unioniin sijoittautuneille laitoksille (tai niiden unionin ulkopuolelle sijoittautuneille tytäryrityksille) mahdollisuuden välttää se, että niiden omien varojen vaatimukset kasvavat merkittävästi siitä syystä, ettei ole saatu päätökseen sellaisten keskusvastapuolien tunnustamismenettelyä, jotka tarjoaisivat unioniin sijoittautuneiden laitosten (tai niiden unionin ulkopuolelle sijoittautuneiden tytäryritysten) tarvitsemia tietyntyyppisiä määrityspalveluja toimivalla ja helppokäyttöisellä tavalla. Sen vuoksi siirtymäkausia olisi tarkoituksenmukaista pidentää vielä kuudella kuukaudella.

               (7)Tässä asetuksessa säädetyt toimenpiteet ovat Euroopan pankkikomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Asetuksen (EU) N:o 575/2013 497 artiklan 2 kohdassa sekä asetuksen (EU) N:o 648/2012 89 artiklan 5 a kohdan toisessa alakohdassa tarkoitettuja 15 kuukauden ajanjaksoja, joita on viimeksi pidennetty täytäntöönpanoasetuksella (EU) 2017/954, pidennetään vielä kuudella kuukaudella 15 päivään kesäkuuta 2018 saakka.

               2 artikla

               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 6.12.2017

                     Komission puolesta

                     Jean-Claude Juncker
                        Puheenjohtaja
                     Jean-Claude JUNCKER

                     Puheenjohtaja

                     Jean-Claude Juncker
                        Puheenjohtaja
                     Jean-Claude JUNCKER

                     (1)

                        EUVL L 176, 27.6.2013, s. 1.

                     (2)

                        Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).

                     (3)

                        Komission täytäntöönpanoasetus (EU) 2017/954, annettu 6 päivänä kesäkuuta 2017, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 144, 7.6.2017, s. 14).

                     (4)

                        Komission täytäntöönpanopäätös (EU) 2016/2274, annettu 15 päivänä joulukuuta 2016, keskusvastapuolia koskevan Uuden-Seelannin sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 54).

                     (5)

                        Komission täytäntöönpanopäätös (EU) 2016/2269, annettu 15 päivänä joulukuuta 2016, keskusvastapuolia koskevan Intian sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 38).


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) 2015/2447 muuttamisesta tavaroiden etuuskohteluun oikeuttavan alkuperän määrittämistä unionissa helpottavien menettelysääntöjen osalta sekä asetusten (ETY) N:o 3510/80 ja (EY) N:o 209/2005 kumoamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 18.4.2018,

               täytäntöönpanoasetuksen (EU) 2015/2447 muuttamisesta tavaroiden etuuskohteluun oikeuttavan alkuperän määrittämistä unionissa helpottavien menettelysääntöjen osalta sekä asetusten (ETY) N:o 3510/80 ja (EY) N:o 209/2005 kumoamisesta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013
                  1
                ja erityisesti sen 66 artiklan a alakohdan,

               sekä katsoo seuraavaa:

               (1)Komission täytäntöönpanoasetuksessa (EU) 2015/2447
                  2
                vahvistetaan muun muassa asetuksen (EU) N:o 952/2013, jäljempänä ’koodeksi’, 64 artiklan 1 kohdassa tarkoitetut menettelysäännöt, joilla helpotetaan tavaroiden etuuskohteluun oikeuttavan alkuperän määrittämistä unionissa.

               (2)Täytäntöönpanoasetuksen 68 artiklan 1 kohdan viimeisessä virkkeessä viitataan tällä hetkellä muun muassa niiden mainitun asetuksen 2 jakson 2–9 alajakson säännösten soveltamiseen, jotka koskevat unionin yleisen tullietuusjärjestelmän (GSP) mukaisia alkuperäsääntöjä. Kuitenkin vain jotkut kyseisten alajaksojen säännöksistä ovat merkityksellisiä unionin GSP-järjestelmään kuulumattomien viejien rekisteröimisen kannalta. Sen vuoksi säännökset on tarpeen yksilöidä. Koska komission velvoite antaa sellaiselle kolmannelle maalle, jonka kanssa unionilla on etuuskohtelujärjestely, rekisteröidyn viejän täyttämän alkuperäasiakirjan varmentamisesta vastaavien tulliviranomaisten osoitteet johtuu joka tapauksessa asianomaisen järjestelyn määräyksistä, siitä ei tulisi enää säätää täytäntöönpanoasetuksessa (EU) 2015/2447. Täytäntöönpanoasetuksessa (EU) 2015/2447 säädetty siirtymäsäännös, jolla annetaan väliaikaisesti mahdollisuus alkuperäasiakirjan täyttämiseen sellaiselle viejälle, jota ei ole rekisteröity mutta joka on valtuutettu viejä unionissa, on vanhentunut, joten se olisi poistettava. Yksinkertaisuuden ja etuuskohtelujärjestelyjen välisen johdonmukaisuuden vuoksi pienten lähetysten muu kuin kaupallinen tuonti olisi vapautettava velvoitteesta esittää alkuperäasiakirja, jos tällainen vapautus on sallittu mutta sitä ei ole suoraan vahvistettu etuuskohtelujärjestelyssä. Koska viejän tunnistamiseen on olemassa muita keinoja eikä allekirjoitus unionissa vaikuta alkuperäasiakirjan oikeudelliseen asemaan, viejiltä ei pitäisi vaatia tällaisen asiakirjan allekirjoittamista, jos tämä on sallittua mutta sitä ei suoraan vahvisteta etuuskohtelujärjestelyssä.

               (3)Unionin GSP-järjestelmän ulkopuolella annettujen tai laadittujen etuuskohteluun oikeuttavien alkuperäselvitysten korvaamista koskevia täytäntöönpanoasetuksen (EU) 2015/2447 69 artiklassa vahvistettuja sääntöjä olisi sovellettava laajemmin alkuperäasiakirjoihin. Lisäksi olisi selkeytettävä, millä lomakkeella korvaava alkuperäasiakirja voidaan antaa tai laatia.

               (4)Olisi vahvistettava säännöt, joilla helpotetaan sellaisten jalostettujen tuotteiden etuuskohteluun oikeuttavan alkuperän määrittämistä unionissa, jotka on saatu tavaroista, joilla on alkuperäasema. Koska mainittujen sääntöjen tavoitteena on estää asianomaisiin talouden toimijoihin kohdistuvat haitalliset ja tahattomat vaikutukset, jotka johtuvat siitä, että tullivalvonnassa tapahtuvan valmistuksen menettely ja sisäinen jalostusmenettely yhdistetään koodeksissa, niitä olisi sovellettava takautuvasti koodeksin soveltamispäivästä alkaen.

               (5)Täytäntöönpanoasetuksen (EU) 2015/2447 80 artiklan 2 kohtaan olisi lisättävä viittaus uuteen liitteeseen 22–06A, jossa on hakemuslomake, jota jäsenvaltioiden viejät käyttävät REX-järjestelmään rekisteröitymiseksi, jolloin liite 22–06 varattaisiin GSP-edunsaajamaiden viejien rekisteröitymiselle. Sen vuoksi täytäntöönpanoasetukseen (EU) 2015/2447 olisi lisättävä uusi liite 22–06A, ja mainitun asetuksen liitettä 22–06 olisi muutettava. Myös täytäntöönpanoasetuksen (EU) 2015/2447 82, 83 ja 86 artiklaa olisi muutettava uuden liitteen 22–06A lisäämisen vuoksi. Koska viejän tunnistamiseen on olemassa muita keinoja eikä allekirjoitus unionissa vaikuta asiakirjan oikeudelliseen asemaan, viejiltä ei pitäisi vaatia täytäntöönpanoasetuksen (EU) 2015/2447 92 artiklassa tarkoitetun alkuperävakuutuksen allekirjoittamista. Mainitun artiklan 1, 2 ja 3 kohtaa olisi sovellettava soveltuvin osin unionin viejien laatimiin alkuperävakuutuksiin, jotka on laadittu joko delegoidun asetuksen (EU) 2015/2446 53 artiklassa tarkoitetun kahdenvälisen kumulaation soveltamiseksi tai Norjan, Sveitsin ja Turkin GSP-järjestelmien edunsaajamaahan vietävien tavaroiden alkuperän ilmoittamiseksi unionin alkuperäaineisten kanssa tapahtuvaa kumulaatiota varten. Sen vuoksi asetuksen (EU) 2015/2447 92 artiklaa olisi muutettava.

               (6)Täytäntöönpanoasetuksen (EU) 2015/2447 liitettä 22–07 olisi muutettava sen erittelemiseksi, mikä tunnus viejän on merkittävä, kun alkuperävakuutus liittyy Ceutan ja Melillan alkuperätuotteisiin. Sitä olisi muutettava myös sen ottamiseksi huomioon, että kun alkuperävakuutus liittyy unionin alkuperätuotteisiin, viejän on merkittävä alkuperä tunnuksella ”EU”.

               (7)Komission asetus (ETY) N:o 3510/80
                  3
                on vanhentunut, koska mainitun asetuksen säännökset on korvattu komission delegoidun asetuksen (EU) 2015/2446 ja komission täytäntöönpanoasetuksen (EU) 2015/2447 säännöksillä. Se olisi siksi oikeusvarmuuden ja avoimuuden vuoksi kumottava.

               (8)Komission asetuksella (EY) N:o 209/2005
                  4
                myönnetään poikkeuksia neuvoston asetuksessa (EY) N:o 1541/98
                  5
                säädetystä velvoitteesta, jonka mukaan yhdistetyn nimikkeistön XI jakson tekstiilituotteista on esitettävä alkuperäselvitys. Asetus (EY) N:o 1541/98 on kumottu Euroopan parlamentin ja neuvoston asetuksella (EU) N:o 955/2011
                  6
               . Asetus (EY) N:o 209/2005 on siksi vanhentunut, ja se olisi kumottava oikeusvarmuuden ja avoimuuden vuoksi.

               (9)Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetus (EU) 2015/2447 seuraavasti:

               1)Muutetaan 68 artikla seuraavasti:

               a)korvataan 1 kohdan viimeinen virke seuraavasti:

               ”Tämän asetuksen 80, 82, 83, 84, 86, 87, 89 ja 91 artiklaa sovelletaan soveltuvin osin.”;

               b)korvataan 2 kohdan ensimmäisessä virkkeessä ilmaisu ”10 ja 15 artiklaa” ilmaisulla ”10 artiklan 1 kohtaa ja 15 artiklaa”;

               c)kumotaan 3 ja 5 kohta;

               d)lisätään uusi 6 ja 7 kohta seuraavasti:

               ”6.
                     Jos unioni voi etuuskohtelujärjestelyn ansiosta poiketa vaatimuksesta antaa alkuperätuotteille alkuperäasiakirja, tätä poikkeusta sovelletaan 103 artiklassa säädettyjen edellytysten mukaisesti, jos kyseisiä edellytyksiä ei vahvisteta asianomaisessa etuuskohtelujärjestelyssä.

               7.
                     Jos unioni voi etuuskohtelujärjestelyn ansiosta poiketa vaatimuksesta, jonka mukaan viejän on allekirjoitettava alkuperäasiakirja, tällaista allekirjoitusta ei vaadita.”.

               2)Korvataan 69 artikla seuraavasti:

               ”69 artikla

               Unionin GSP-järjestelmän ulkopuolella annettujen tai laadittujen alkuperäasiakirjojen korvaaminen

               (Koodeksin 64 artiklan 1 kohta)

               1.Jos alkuperätuotteita, joiden alkuperäasiakirja on annettu tai laadittu aikaisemmin muuta koodeksin 56 artiklan 2 kohdan d tai e alakohdassa tarkoitettua tullietuutta kuin unionin GSP-järjestelmää varten, ei ole vielä luovutettu vapaaseen liikkeeseen ja ne on asetettu tullitoimipaikan valvontaan unionissa, alkuperäinen alkuperäasiakirja voidaan korvata yhdellä tai useammalla korvaavalla alkuperäasiakirjalla kaikkien tuotteiden tai osan niistä lähettämiseksi muualle unionin sisällä.

               2.Edellä 1 kohdassa tarkoitettu korvaava alkuperäasiakirja voidaan antaa kaikille seuraaville toimijoille tai seuraavat toimijat voivat laatia sen itse joko samassa muodossa kuin alkuperäinen alkuperäasiakirja tai soveltuvin osin 101 artiklan ja liitteen 22–20 mukaisesti laadittuna korvaavana alkuperävakuutuksena:

               a)
                     viejä, joka on valtuutettu tai rekisteröity unionissa ja joka jälleenlähettää tavarat;

               b)
                     tavaroiden jälleenlähettäjä unionissa, jos alkuperätuotteiden yhteenlaskettu arvo jaettavassa alkuperäisessä lähetyksessä ei ylitä sovellettavaa kynnysarvoa;

               c)
                     tavaroiden jälleenlähettäjä unionissa, jos alkuperätuotteiden yhteenlaskettu arvo jaettavassa alkuperäisessä lähetyksessä ylittää sovellettavan kynnysarvon, ja jälleenlähettäjä liittää alkuperäisen alkuperäasiakirjan jäljennöksen korvaavaan alkuperäasiakirjaan.

               Kun alkuperäistä alkuperäasiakirjaa ei voida korvata ensimmäisen alakohdan mukaisesti, se tullitoimipaikka, jonka valvontaan tavarat on asetettu, voi antaa 1 kohdassa tarkoitetun korvaavan alkuperäasiakirjan EUR.1-tavaratodistuksena.

               3.Kun korvaava alkuperäasiakirja on EUR.1-tavaratodistus, korvaavan EUR.1-tavaratodistuksen antavan tullitoimipaikan vahvistus on merkittävä todistuksen 11 kohtaan. Todistuksen 4 kohtaan merkitään samat alkuperämaata koskevat tiedot kuin alkuperäisessä alkuperäasiakirjassa on ilmoitettu. Jälleenlähettäjän on allekirjoitettava 12 kohta. Jälleenlähettäjä, joka allekirjoittaa 12 kohdan vilpittömässä mielessä, ei vastaa alkuperäiseen alkuperäasiakirjaan tehtyjen merkintöjen oikeellisuudesta.

               Tullitoimipaikan, jolta korvaavaa EUR.1-tavaratodistusta pyydetään, on merkittävä alkuperäiseen alkuperäasiakirjaan tai sen liitteeseen edelleen lähetettyjen tuotteiden painot, lukumäärät, lajit ja määrämaa sekä vastaavan korvaavan todistuksen tai vastaavien korvaavien todistusten sarjanumerot. Tullitoimipaikan on säilytettävä alkuperäinen asiakirja vähintään kolme vuotta.”.

               3)Lisätään 69 a artikla seuraavasti:

               ”69 a artikla

               Tavaroista, joilla on etuuskohteluun oikeuttava alkuperäasema, saatujen jalostettujen tuotteiden etuuskohteluun oikeuttava alkuperä

               (Koodeksin 64 artiklan 1 kohta)

               1.Kun muilla kuin unionitavaroilla on etuuskohteluun oikeuttava alkuperäasema unionin ja kolmansien maiden välisen etuuskohtelujärjestelyn puitteissa ja ne asetetaan sisäiseen jalostusmenettelyyn, niistä saaduilla jalostetuilla tuotteilla on niitä vapaaseen liikkeeseen luovutettaessa katsottava olevan sama etuuskohteluun oikeuttava alkuperäasema kuin kyseisillä tavaroilla

               2.Edellä 1 kohtaa ei sovelleta missään seuraavista tapauksista:

               a)jalostustoimintaan sisältyy lisäksi sellaisia muita kuin unionitavaroita, joita ei tarkoiteta 1 kohdassa, mukaan lukien tavarat, joilla on etuuskohteluun oikeuttava alkuperäasema eri etuuskohtelujärjestelyn mukaisesti;

               b)jalostetut tuotteet on saatu koodeksin 223 artiklassa tarkoitetuista vastaavista tavaroista;

               c)tulliviranomaiset ovat antaneet luvan tavaroiden väliaikaiseen jälleenvientiin lisäjalostusta varten koodeksin 258 artiklan mukaisesti.

               3.Kun 1 kohtaa sovelletaan, sisäiseen jalostusmenettelyyn asetetuista tavaroista annettu tai laadittu alkuperäasiakirja on katsottava jalostetuista tuotteista annetuksi tai laadituksi alkuperäasiakirjaksi.”.

               4)Muutetaan 80 artikla seuraavasti:

               Korvataan 2 kohta seuraavasti:

               ”2. Kun edunsaajamaiden toimivaltaiset viranomaiset vastaanottavat liitteessä 22–06 tarkoitetun täydellisen hakemuksen, niiden on viipymättä annettava viejälle rekisteröidyn viejän numero ja syötettävä REX-järjestelmään rekisteröidyn viejän numero, rekisteröintitiedot sekä päivä, josta alkaen rekisteröinti on voimassa 86 artiklan 4 kohdan mukaisesti.

               Kun jäsenvaltioiden tulliviranomaiset vastaanottavat liitteessä 22–06A tarkoitetun täydellisen hakemuksen, niiden on viipymättä annettava viejälle tai tapauksen mukaan tavaroiden jälleenlähettäjälle rekisteröidyn viejän numero ja syötettävä REX-järjestelmään rekisteröidyn viejän numero, rekisteröintitiedot sekä päivä, josta alkaen rekisteröinti on voimassa 86 artiklan 4 kohdan mukaisesti.

               Edunsaajamaan toimivaltaisten viranomaisten tai jäsenvaltion tulliviranomaisten on ilmoitettava viejälle tai tapauksen mukaan tavaroiden jälleenlähettäjälle kyseiselle viejälle tai tavaroiden jälleenlähettäjälle annettu rekisteröidyn viejän numero sekä päivä, josta alkaen rekisteröinti on voimassa.”.

               5)Muutetaan 82 artikla seuraavasti:

               a)korvataan 7 kohta seuraavasti:

               ”7. Komissio saattaa seuraavat tiedot julkisesti saataville edellyttäen, että viejä on antanut suostumuksensa allekirjoittamalla liitteessä 22–06 tai tapauksen mukaan liitteessä 22–06A olevan mallin mukaisen lomakkeen 6 kohdan:

               a)rekisteröidyn viejän nimi, siten kuin liitteessä 22–06 tai tapauksen mukaan liitteessä 22–06A olevan mallin mukaisen lomakkeen 1 kohdassa ilmoitetaan;

               b)rekisteröidyn viejän sijoittautumispaikan osoite, siten kuin liitteessä 22–06 tai tapauksen mukaan liitteessä 22–06A olevan mallin mukaisen lomakkeen 1 kohdassa ilmoitetaan;

               c)yhteystiedot, siten kuin liitteessä 22–06 tai tapauksen mukaan liitteessä 22–06A olevan mallin mukaisen lomakkeen 1 ja 2 kohdassa ilmoitetaan;

               d)etuuskohteluun oikeuttavien tavaroiden alustava kuvaus, mukaan luettuna suuntaa-antava luettelo harmonoidun järjestelmän nimikkeistä ja ryhmistä, siten kuin liitteessä 22–06 tai tapauksen mukaan liitteessä 22–06A olevan mallin mukaisen lomakkeen 4 kohdassa ilmoitetaan;

               e)rekisteröidyn viejän EORI-numero, siten kuin liitteessä 22–06A olevan mallin mukaisen lomakkeen 1 kohdassa ilmoitetaan, tai rekisteröidyllä viejällä oleva toimijan tunnistenumero (TIN), siten kuin liitteessä 22–06 olevan mallin mukaisen lomakkeen 1 kohdassa ilmoitetaan;

               f)se, onko rekisteröity viejä kaupan alan toimija vai tuottaja, siten kuin liitteessä 22–06 tai tapauksen mukaan liitteessä 22–06A olevan mallin mukaisen lomakkeen 3 kohdassa ilmoitetaan.

               Kieltäytyminen 6 kohdan allekirjoittamisesta ei ole riittävä peruste sille, että viejän rekisteröinnistä kieltäydytään.”.

               b)lisätään 8 kohdan a alakohdan jälkeen b alakohta seuraavasti ja nimetään b–e alakohta uudelleen vastaavalla tavalla:

               ”b)
                     rekisteröidyn viejän rekisteröintipäivä;”.

               6)Muutetaan 83 artikla seuraavasti:

               a)lisätään 2 kohdassa ilmaisun ”liitteessä 22–06” jälkeen ilmaisu ”tai tapauksen mukaan liitteessä 22–06A”;

               b)lisätään 4 kohdassa ilmaisun ”liitteessä 22–06” jälkeen ilmaisu ”tai tapauksen mukaan liitteessä 22–06A”.

               7)Korvataan 86 artiklan 2 kohdassa ilmaisu ”liitteessä 22–06” ilmaisulla ”liitteessä 22–06A”.

               8)Muutetaan 92 artikla seuraavasti:

               a)lisätään 3 kohtaan alakohta seuraavasti:

               ”Viejää ei vaadita allekirjoittamaan alkuperävakuutusta.”;

               b)korvataan 4 kohta seuraavasti:

               ”4. Edellä 1, 2 ja 3 kohtaa sovelletaan soveltuvin osin seuraaviin:

               a)
                     alkuperävakuutukset, jotka on laadittu unionissa delegoidun asetuksen (EU) 2015/2446 53 artiklassa tarkoitettua kahdenvälistä kumulaatiota varten;

               b)
                     alkuperävakuutukset, jotka on laadittu Norjan, Sveitsin tai Turkin GSP-järjestelmän edunsaajamaahan vietäville tavaroille unionin alkuperäainesten kanssa tapahtuvaa kumulaatiota varten.”.

               9)Korvataan liite 22–06 tämän asetuksen liitteessä I olevalla tekstillä;

               10)Lisätään liitteen 22–06 jälkeen uusi liite 22–06A tämän asetuksen liitteen II mukaisesti;

               11)Korvataan liitteessä 22–07 oleva alaviite 5 seuraavasti:

               ”5) Tuotteiden alkuperä on merkittävä. Kun alkuperävakuutus liittyy unionin alkuperätuotteisiin, viejän on merkittävä alkuperä tunnuksella ”EU”. Kun alkuperävakuutus liittyy kokonaan tai osittain täytäntöönpanoasetuksen (EU) 2015/2447 112 artiklassa tarkoitettuihin Ceutan ja Melillan alkuperätuotteisiin, viejän on merkittävä alkuperä tunnuksella ”CM”.”

               2 artikla

               Kumotaan asetus (ETY) N:o 3510/80.

               3 artikla

               Kumotaan asetus (EY) N:o 209/2005.

               4 artikla

               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

               Asetuksen 1 artiklan 3 kohtaa sovelletaan 1 päivästä toukokuuta 2016.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 18.4.2018

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 269, 10.10.2013, p. 1.

                     (2)

                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

                     (3)

                        Komission asetus (ETY) N:o 3510/80, annettu 23 päivänä joulukuuta 1980, alkuperätuotteiden käsitteen määrittämisestä Euroopan talousyhteisön eräille kehitysmaista peräisin oleville tuotteille myöntämien tullietuuksien soveltamista varten (EYVL L 368, 31.12.1980, s. 1).

                     (4)

                        Komission asetus (EY) N:o 209/2005, annettu 7 päivänä helmikuuta 2005, sellaisten tekstiilituotteiden luettelon vahvistamisesta, joista ei tarvitse esittää alkuperäselvitystä niitä yhteisössä vapaaseen liikkeeseen luovutettaessa (EUVL L 34, 8.2.2005, s. 6).

                     (5)

                        Neuvoston asetus (EY) N:o 1541/98, annettu 13 päivänä heinäkuuta 1998, yhdistetyn nimikkeistön XI jaksoon kuuluvien ja yhteisössä vapaaseen liikkeeseen luovutettujen tiettyjen tekstiilituotteiden alkuperäselvityksistä sekä kyseisten selvitysten hyväksymisedellytyksistä (EYVL L 202, 18.7.1998, s. 11).

                     (6)

                        Euroopan parlamentin ja neuvoston asetus (EU) N:o 955/2011, annettu 14 päivänä syyskuuta 2011, yhdistetyn nimikkeistön XI jaksoon kuuluvien ja yhteisössä vapaaseen liikkeeseen luovutettujen tiettyjen tekstiilituotteiden alkuperäselvityksistä sekä kyseisten selvitysten hyväksymisedellytyksistä annetun neuvoston asetuksen (EY) N:o 1541/98 kumoamisesta sekä tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 muuttamisesta (EUVL L 259, 4.10.2011, s. 5).

    ---documentbreak---

                  FI

                  LIITE I

                  LIITE II

               ”Liite 22–06

               Hakemus rekisteröidyksi viejäksi

               Euroopan unionin, Norjan, Sveitsin ja Turkin yleisiä tullietuusjärjestelmiä varten (1)

                        1. Viejän nimi, täydellinen osoite ja maa, yhteystiedot sekä TIN-tunnistenumero

                        2. Ylimääräiset yhteystiedot, mukaan lukien puhelin- ja faksinumero sekä mahdollinen sähköpostiosoite (vapaaehtoinen)

                        3. Maininta siitä, onko pääasiallinen toiminto tuotanto vai kauppa

                        4. Suuntaa-antava kuvaus etuuskohteluun oikeutetuista tavaroista ja suuntaa-antava luettelo harmonoidun järjestelmän (HS) nimikkeistä (tai ryhmistä, jos kauppatavarat kuuluvat yli 20 HS-nimikkeeseen)

                        5. Viejän sitoumus

                        Viejä

                        – ilmoittaa, että edellä mainitut tiedot ovat oikein;

                        – vakuuttaa, ettei sen rekisteröintiä ole aiemmin kumottu; ja jos on kumottu, vakuuttaa, että kumoamisen aiheuttanut tilanne on korjattu;

                        – sitoutuu laatimaan alkuperävakuutuksia ainoastaan etuuskohteluun oikeutetuille tavaroille ja noudattamaan kyseisille tavaroille yleisessä tullietuusjärjestelmässä vahvistettuja alkuperäsääntöjä;

                        – sitoutuu pitämään asianmukaista liikekirjanpitoa etuuskohteluun oikeutettujen tavaroiden tuotannosta/toimituksista ja säilyttämään tämän aineiston vähintään kolmen vuoden ajan sen kalenterivuoden päättymisestä, jona alkuperävakuutus laadittiin;

                        – sitoutuu viipymättä ilmoittamaan toimivaltaiselle viranomaiselle rekisteröintitiedoissa rekisteröidyn viejän numeron saamisen jälkeen tapahtuneista muutoksista;

                        – sitoutuu tekemään yhteistyötä toimivaltaisen viranomaisen kanssa;

                        – sitoutuu hyväksymään kaikki alkuperävakuutuksensa oikeellisuutta koskevat tarkastukset, mukaan lukien kirjanpitoaineiston tarkastukset sekä Euroopan komission, jäsenvaltioiden, Norjan, Sveitsin ja Turkin viranomaisten käynnit tiloissaan;

                        – sitoutuu pyytämään rekisteröintinsä kumoamista REX-järjestelmässä, kun viejä ei enää täytä tullietuusjärjestelmässä sovellettavia tavaroiden vientiedellytyksiä;

                        – sitoutuu pyytämään rekisteröintinsä kumoamista REX-järjestelmässä, kun viejä ei enää aio viedä kyseisiä tavaroita tullietuusjärjestelmässä.

                        ____________________________________________________

                        Paikka, päiväys ja valtuutetun allekirjoittajan allekirjoitus, nimi ja tehtävä tai asema (2)

                        6. Viejän yksilöity ja tietoinen suostumus tietojensa julkaisemiselle julkisella verkkosivustolla

                        Allekirjoittanut on tietoinen, että tässä hakemuksessa annetut tiedot voidaan julkaista julkisella verkkosivustolla. Allekirjoittanut hyväksyy näiden tietojen julkaisemisen julkisella verkkosivustolla. Allekirjoittanut voi perua näiden tietojen julkaisemista julkisella verkkosivustolla koskevan suostumuksensa lähettämällä pyynnön rekisteröinnistä vastaaville toimivaltaisille viranomaisille.

                        ____________________________________________________

                        Paikka, päiväys ja valtuutetun allekirjoittajan allekirjoitus, nimi ja tehtävä tai asema (2)

                        7. Varattu toimivaltaisen viranomaisen käyttöön

                        Hakija on rekisteröity numerolla:

                        Rekisteröintinumero: ______________________________

                        Rekisteröintipäivä: _______________________________

                        Rekisteröinnin voimassaolon alkamispäivä: _____________________________

                        Allekirjoitus ja leima: (2)_______________________________

                        Ilmoitus

                        REX-järjestelmään tallennettujen henkilötietojen käsittely ja suojaaminen

                        1.Kun Euroopan komissio käsittelee tässä hakemuksessa olevia henkilötietoja, sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua Euroopan parlamentin ja neuvoston asetusta (EY) N:o 45/2001. Jos edunsaajamaan tai kolmannen maan toimivaltaiset viranomaiset, jotka panevat täytäntöön yksilöiden suojelusta henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston direktiivin 95/46/EY, käsittelevät tässä viejäksi rekisteröimistä koskevassa hakemuksessa olevia henkilötietoja, sovelletaan kansallisia säännöksiä, joilla mainittu direktiivi pannaan täytäntöön.

                        2.Tässä hakemuksessa olevia henkilötietoja käsitellään unionin yleisen tullietuusjärjestelmän (GSP) alkuperäsääntöjen soveltamiseksi, sellaisina kuin ne määritellään asiaa koskevassa unionin lainsäädännössä. Kyseinen lainsäädäntö, jossa annetaan unionin GSP-alkuperäsäännöt, muodostaa oikeusperustan tähän hakemukseen liittyvien henkilötietojen käsittelylle.

                        3.Sen maan toimivaltainen viranomainen, jossa hakemus on jätetty, on rekisterinpitäjä REX-järjestelmän tietojen käsittelyn osalta.

                        Luettelo toimivaltaisista viranomaisista on Euroopan komission verkkosivustolla.

                        4.Pääsy tutustumaan kaikkiin tämän hakemuksen tietoihin myönnetään komission käyttäjille, edunsaajamaiden toimivaltaisille viranomaisille sekä jäsenvaltioiden, Norjan, Sveitsin ja Turkin tulliviranomaisille antamalla niille käyttäjätunnus ja salasana.

                        5.Edunsaajamaan toimivaltaiset viranomaiset säilyttävät kumotun rekisteröinnin tiedot REX-järjestelmässä kymmenen kalenterivuoden ajan. Määräaika alkaa sen vuoden päättymisestä, jona rekisteröinnin kumoaminen on tapahtunut.

                        6.Tietojen kohteella on oikeus tutustua itseään koskeviin, REX-järjestelmässä käsiteltäviin tietoihin ja tarvittaessa oikeus oikaista tai poistaa niitä tai estää niihin tutustumisen asetuksen (EY) N:o 45/2001 mukaisesti tai sellaisen kansallisen lainsäädännön mukaisesti, jolla direktiivi 95/46/EY pannaan täytäntöön. Kaikki pyynnöt, jotka koskevat oikeutta tutustua tietoihin, oikaista niitä ja poistaa tai suojata ne, on toimitettava rekisteröinnistä vastaavien edunsaajamaiden asianomaisten toimivaltaisten viranomaisten käsiteltäviksi. Jos rekisteröity viejä on esittänyt komissiolle pyynnön käyttää tätä oikeutta, komissio toimittaa pyynnöt asianomaisten edunsaajamaiden toimivaltaisille viranomaisille. Jos rekisteröity viejä ei ole saanut oikeuksiaan tietojen rekisterinpitäjältä, sen on esitettävä asiaa koskeva pyyntö komissiolle, joka toimii rekisterinpitäjänä. Komissiolla on oikeus oikaista, poistaa tai suojata tiedot.

                        7.Valitukset voi osoittaa asianomaiselle kansalliselle tietosuojaviranomaiselle. Kansallisten tietosuojaviranomaisten yhteystiedot ovat saatavilla Euroopan komission oikeusasioiden pääosaston verkkosivustolla osoitteessa
                        (

                           http://ec.europa.eu/justice/data-protection/

                        bodies/authorities/eu/index_fi.htm#h2-1).
                        Jos valitus koskee Euroopan komission suorittamaa tietojen käsittelyä, se on osoitettava Euroopan tietosuojavaltuutetulle (

                           http://www.edps.europa.eu/EDPSWEB/

                        ).

               1)
                     Tämä hakulomake on yhteinen neljän entiteetin GSP-järjestelmille: Euroopan unioni (EU), Norja, Sveitsi ja Turkki, jäljempänä ’entiteetit’. On kuitenkin huomattava, että kunkin entiteetin oman GSP-järjestelmän maa- ja tuotekatteessa voi olla eroja. Sen vuoksi tietty rekisteröinti on voimassa vain vietäessä GSP-järjestelmissä, joissa kyseisellä maalla on edunsaajamaan asema.

               2)
                     Kun rekisteröidyn viejän asemaa koskevaa hakemusta tai muita tietoja vaihdetaan rekisteröityjen viejien ja edunsaajamaiden toimivaltaisten viranomaisten tai jäsenvaltioiden tulliviranomaisten välillä sähköisillä tietojenkäsittelymenetelmillä, 5, 6 ja 7 kohdassa tarkoitettu allekirjoitus ja leima korvataan sähköisellä varmennuksella.”

               ”Liite 22–06A
               Hakemus rekisteröidyksi viejäksi

               jäsenvaltioiden viejien rekisteröintiä varten

                        1. Viejän nimi, täydellinen osoite ja maa, yhteystiedot sekä EORI-tunnistenumero

                        2. Ylimääräiset yhteystiedot, mukaan lukien puhelin- ja faksinumero sekä mahdollinen sähköpostiosoite (vapaaehtoinen)

                        3. Maininta siitä, onko pääasiallinen toiminto tuotanto vai kauppa

                        4. Suuntaa-antava kuvaus etuuskohteluun oikeutetuista tavaroista ja suuntaa-antava luettelo harmonoidun järjestelmän (HS) nimikkeistä (tai ryhmistä, jos kauppatavarat kuuluvat yli 20 HS-nimikkeeseen)

                        5. Viejän sitoumus

                        Viejä

                        – ilmoittaa, että edellä mainitut tiedot ovat oikein;

                        – vakuuttaa, ettei sen rekisteröintiä ole aiemmin kumottu; ja jos on kumottu, vakuuttaa, että kumoamisen aiheuttanut tilanne on korjattu;

                        – sitoutuu laatimaan alkuperävakuutuksia ja muita alkuperäasiakirjoja ainoastaan etuuskohteluun oikeutetuille tavaroille ja noudattamaan kyseisille tavaroille kyseisessä etuuskohtelujärjestelyssä vahvistettuja alkuperäsääntöjä;

                        – sitoutuu pitämään asianmukaista liikekirjanpitoa etuuskohteluun oikeutettujen tavaroiden tuotannosta/toimituksista ja säilyttämään tämän aineiston niin kauan, kuin asianomaisessa etuuskohtelujärjestelyssä edellytetään, ja vähintään kolmen vuoden ajan sen kalenterivuoden päättymisestä, jona alkuperävakuutus tai muu alkuperäasiakirja laadittiin;

                        – sitoutuu viipymättä ilmoittamaan tulliviranomaisille rekisteröintitiedoissa rekisteröidyn viejän numeron saamisen jälkeen tapahtuneista muutoksista;

                        – sitoutuu tekemään yhteistyötä tulliviranomaisten kanssa;

                        – sitoutuu hyväksymään kaikki alkuperävakuutustensa ja muiden alkuperäasiakirjojensa oikeellisuutta koskevat tarkastukset, mukaan lukien kirjanpitoaineiston tarkastukset sekä Euroopan komission tai jäsenvaltioiden viranomaisten käynnit tiloissaan;

                        – sitoutuu pyytämään rekisteröintinsä kumoamista REX-järjestelmässä, kun viejä ei enää täytä rekisteröidyn viejän järjestelmässä sovellettavia edellytyksiä;

                        – sitoutuu pyytämään rekisteröintinsä kumoamista REX-järjestelmässä, kun viejä ei enää aio käyttää rekisteröidyn viejän järjestelmää.

                        ____________________________________________________

                        Paikka, päiväys ja valtuutetun allekirjoittajan allekirjoitus, nimi ja tehtävä tai asema (1)

                        6. Viejän yksilöity ja tietoinen suostumus tietojensa julkaisemiselle julkisella verkkosivustolla

                        Allekirjoittanut on tietoinen, että tässä hakemuksessa annetut tiedot voidaan julkaista julkisella verkkosivustolla. Allekirjoittanut hyväksyy näiden tietojen julkaisemisen julkisella verkkosivustolla. Allekirjoittanut voi perua näiden tietojen julkaisemista julkisella verkkosivustolla koskevan suostumuksensa lähettämällä pyynnön rekisteröinnistä vastaaville toimivaltaisille viranomaisille.

                        ____________________________________________________

                        Paikka, päiväys ja valtuutetun allekirjoittajan allekirjoitus, nimi ja tehtävä tai asema (1)

                        7. Varattu tulliviranomaisten käyttöön

                        Hakija on rekisteröity numerolla:

                        Rekisteröintinumero: ______________________________

                        Rekisteröintipäivä: _______________________________

                        Rekisteröinnin voimassaolon alkamispäivä: _____________________________

                        Allekirjoitus ja leima: (1)_______________________________

                        Ilmoitus

                        REX-järjestelmään tallennettujen henkilötietojen käsittely ja suojaaminen

                        1.Kun Euroopan komissio käsittelee tässä hakemuksessa olevia henkilötietoja, sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta annettua Euroopan parlamentin ja neuvoston asetusta (EY) N:o 45/2001.

                        2.Tässä hakemuksessa olevia henkilötietoja käsitellään unionin asianomaisen etuuskohtelujärjestelyn alkuperäsääntöjen soveltamiseksi. Komission täytäntöönpanoasetuksessa (EU) 2015/2447 vahvistetut alkuperäsäännöt muodostavat oikeusperustan tähän hakemukseen liittyvien henkilötietojen käsittelylle.

                        3.Sen maan tulliviranomainen, jossa hakemus on jätetty, on rekisterinpitäjä REX-järjestelmän tietojen käsittelyn osalta.

                        Luettelo tullin yksiköistä julkaistaan komission verkkosivustolla.

                        4.Pääsy tutustumaan kaikkiin tämän hakemuksen tietoihin myönnetään komission käyttäjille sekä jäsenvaltioiden, Norjan, Sveitsin ja Turkin tulliviranomaisille antamalla niille käyttäjätunnus ja salasana.

                        5.Jäsenvaltioiden tulliviranomaiset säilyttävät kumotun rekisteröinnin tiedot REX-järjestelmässä kymmenen kalenterivuoden ajan. Määräaika alkaa sen vuoden päättymisestä, jona rekisteröinnin kumoaminen on tapahtunut.

                        6.Tietojen kohteella on oikeus tutustua itseään koskeviin, REX-järjestelmässä käsiteltäviin tietoihin ja tarvittaessa oikeus oikaista tai poistaa niitä tai estää niihin tutustumisen asetuksen (EY) N:o 45/2001 mukaisesti tai sellaisen kansallisen lainsäädännön mukaisesti, jolla yksilöiden suojelusta henkilötietojen käsittelyssä ja näiden tietojen vapaasta liikkuvuudesta annettu direktiivi 95/46/EY pannaan täytäntöön. Kaikki pyynnöt, jotka koskevat oikeutta tutustua tietoihin, oikaista niitä ja poistaa tai suojata ne, on toimitettava rekisteröinnistä vastaavien jäsenvaltioiden asianomaisten tulliviranomaisten käsiteltäviksi. Jos rekisteröity viejä on esittänyt komissiolle pyynnön käyttää tätä oikeutta, komissio toimittaa pyynnöt asianomaisten jäsenvaltioiden tulliviranomaisille. Jos rekisteröity viejä ei ole saanut oikeuksiaan tietojen rekisterinpitäjältä, sen on esitettävä asiaa koskeva pyyntö komissiolle, joka toimii rekisterinpitäjänä. Komissiolla on oikeus oikaista, poistaa tai suojata tiedot.

                        7.Valitukset voi osoittaa asianomaiselle kansalliselle tietosuojaviranomaiselle. Kansallisten tietosuojaviranomaisten yhteystiedot ovat saatavilla Euroopan komission oikeusasioiden pääosaston verkkosivustolla osoitteessa
                           (

                           http://ec.europa.eu/justice/data-protection/

                        bodies/authorities/eu/index_fi.htm#h2-1).
                           Jos valitus koskee Euroopan komission suorittamaa tietojen käsittelyä, se on osoitettava Euroopan tietosuojavaltuutetulle (

                           http://www.edps.europa.eu/EDPSWEB/

                        ).

               1)
                     Kun rekisteröidyn viejän asemaa koskevaa hakemusta tai muita tietoja vaihdetaan rekisteröityjen viejien ja edunsaajamaiden toimivaltaisten viranomaisten tai jäsenvaltioiden tulliviranomaisten välillä sähköisillä tietojenkäsittelymenetelmillä, 5, 6 ja 7 kohdassa tarkoitettu allekirjoitus ja leima korvataan sähköisellä varmennuksella.”